text:
KIKO NOS TA HASI
MERKADEO RIBA LINKEDIN
LinkedIn ta surgiendo. Tur aña e plataforma ta birando mas atraktivo pa loke ta trata posibilidatnan pa hasi propaganda mas paresido na Facebook i Instagram. Bon mirá LinkedIn no ta ún plataforma, pero mas bien un seri di aplikashon ku diferente ophetivo. Di benta te na vakatura, pa kada ophetivo komersial tin un solushon.
E forsa di LinkedIn ta e posibilidat pa alkansá gruponan komersial bon definí. For di un direktor di un empresa múltinashonal te na un burgemeester di un siudat grandi, bo por dirigí bo mensahe riba un grupo hopi spesífiko.
Visibilidat
Resaltá den e multitut
Mek dirigí - targeting
Alkansá gruponan di interes spesífiko
Konta e kuenta di bo marka
Dun’e kuenta un toke personal
Basá riba resultado
Logra bo metanan
Di kon LinkedIn?
LinkedIn ta ofresé e oportunidat pa alkansá gruponan di interes hopi spesífiko uzando mensahenan dirigí den bo strategia di merkadeo i benta . Alabes LinkedIn ta é manera pa atkerí personal. Nan sa yama LinkedIn e plataforma sosial di mundu di komèrsio.
Kier men e plataforma ta multifunshonal i ta brindabu un sin fin di posibilidat pa targeting, partikularmente riba tereno komersial. LinkedIn ta altamente rekomendabel pa tantu B2B komo B2C.
Strategia pa éksito riba LinkedIn
Bo ke logra éksito riba LinkedIn? Esaki por riba diferente manera; di kreashon di kontenido fuerte pa gruponan den LinkedIn te na aktivashon dje Sales Navigator pa generá leads. Tin tres parti di LinkedIn ku ta hopi uzá: e profilnan di trabou, e profilnan personal í e gruponan. Banda di esaki, bo ke ta visbel riba LinkedIn su newsfeed.
Den kombinashon ku konosementu tékniko di merkadeo di LinkedIn (kon bo ta target bo grupo di interes), bo ‘creative’ ta é variable ku ta determiná éksito. Bo ta buskando un partner pa yudabu ku LinkedIn? Por ehèmpel pa generá leads òf pa atkerí personal? E ora ei bo ta na e adrès korekto.
LES #1 HOPI TEKSTO NÒ, PASOBRA
Bo ta konta kuenta visual
Kontenido visual ta hot. Hende no tin tempu mas pa lesa lapi di teksto, pero ke mira mesora di kiko ta trata i ki ganashi nan tin. Imágennan ku ta kapturá atenshon i video di bon kalidat ta hunga un papel importante den esaki.
Kon nos ta bai hasi'é?
Bo kampaña live den 4 stap
Nada no ta mas importante ku un strategia di kampaña fuerte. Atrabes di un kombersashon di intake nos ta saka afó kiko bo ke logra ku social media, krea un plan na midí i drenta den akshon mesora pa bo.
Kiko ta bo ophetivonan pa ku social media? Mediante un kombersashon orientativo òf yenando un formulario online, nos ta kla pa skucha unda bo ta pará i kiko bo ambishonnan ta ku social media.
Stap 1
Intake
Stap 2
Fiha
strategia
Nos ta determiná un strategia basá riba e último trend-nan i desaroyonan i ku ta aliñá presis ku bo marka òf negoshi.
Stap 3
Content creation
Un millenial ta konsumí mas o menos 200 imagen pa dia. Kier men ta importante pa nos resaltá den e multitut.. Nos ta editá imagennan eksistente, duna konseho òf tuma henter e parti di kreashon pa nos kuenta.
Ku konosementu di mas ku 10 online marketeer, nos ta krea i optimalisá kampañanan di social media diariamente, ku ta pas perfektamente serka bo marka òf kompania.
Stap 4
Live!
LES #2 LUBIDÁ DESKTOP, PASOBRA


c: text/html

text:
Entrega di pèrmit di konstrukshon na one mambo beach
Entrega di pèrmit di konstrukshon na one mambo beach
Willemstad – Minister Tráfiko, Transporte i Planifikashon Urbano, Charles Cooper huntu ku Servisio pa Planifikashon Urbano (ROP) a hasi entrega di pèrmit di konstrukshon na un proyekto turístiko di impakto pa nos pais Kòrsou. E proyekto turístiko aki lo hasi Kòrsou mas atraktivo den e área di Bapor Kibra.
One Mambo Beach, ta bai halsa kalidat i potensial di di Mambo Beach ku 37 apartamentu eksklusivo i elegante na Bapor Kibra. Pa logra e meta aki nan a risibí nan pèrmit di konstrukshon pa por konstruí 37 apartamento eksklusivo i luhoso den e parti sur di Pais Kòrsou.
E proyekto aki ta repartí den fase i lo terminá denter di 2 aña, esaki ta konta ku un invershon di 30 mion florin.
Durante di e tratamentu di e pèrmit di konstrukshon, diferente entidat di Gobièrnu a tene debido kuenta ku aspektonan importante manera, e parti di seguridat pa ku kandela, drenahe di awa pa ku e edifisio i tereno debí ku e lokalidat ta situá na e parti sur na kosta di Pais Kòrsou.
E kompleho di apartamento luhoso i eksklusivo di One Mambo Beach lo bira un edifisio moderno ku elegante moderno tropikal, e ta repartí den 26 apartamento i 4 penthouse na e parti sur di e edifisio tin 6 apartamento i 1 penthouse. Kada apartamento lo tin su propio lugá di parker. Minister Charles Cooper ta hopi kontentu ku e proyekto aki, ya ku e ta ofresé Mambo i pais Kòrsou un posishon atraktivo turistiko den Karibe.
Pa mas informashon por tuma kontakto ku ROP via e number +5999433-3200. Tambe por manda Whats app na number di telefòn +5999511-3874 òf por manda e-mail na info.rop@gobiernu.cw.

robotstxt: allowed

filter: keep


text:
KRALENDIJK - Meskos ku restu di Boneiru, KPCN a hañ’e konfrontá ku algun kolega kontagiá (3) ku mester a bai den isolashon i algun kolega (13 di Boneiru i 5 di Saba i Statia) mester a bai den karentena.
E problema aki a bini dilanti partikularmente den e warda di patruya 24/7. Den ‘Staf Grootschalig en Bijzonder Optreden’ (SGBO) den kua tur e departamentunan ta representá, a indiká ku esaki lo bai kondusí na problema den suministrashon di bon kuido di polis riba e islanan di Hulanda Karibense en general i spesífikamente pa Boneiru. Naturalmente lo por empeñá algun hende di otro departamentu interno, pero esaki tambe lo por kondusí na problemanan den nan trabou.
A konsehá KMT (Tim di Maneho di Kuerpo) urgentemente pa tuma medida pa asina por keda realisá kuido di polis pa e poblashon i tambe mantené e ordenansa di emergensia. Un opshon por ta pa ofisialmente pidi asistensia di ‘Koninklijke Marechausse’ for di Hulanda òf for di un di e kuerponan den Karibe, loke naturalmente tambe lo por trese riesgonan kuné. Hefe di Kuerpo a pidi e direktorado di Salubridat Públiko konseho profeshonal i ku ta medikamente responsabel. Nan a indiká ku por apliká e manera di traha ku RIVM ta duna komo situashon di eksepshon pa trahadónan, na momentu ku kontinuidat di kuido kore riesgo. Di e manera ei kuido polisial por kontinuá provishonalmente. Den kaso ku e kontagionan subi semper por pidi asistensia.
Segun protokòl lo a tèst e agentenan ku ta den karentena, na momentu ku nan a pasa vários dia sin niun keho i den kaso ku nan resultado ta negativo lo pone nan na trabou, ku e medidanan di protekshon nesesario. Sinembargo nan tin ku keda den karentena despues di trabou te ora ku e periodo di 10 dia di karentena a pasa. A apliká e manera di traha aki na Saba i Sint Eustatius tambe. E riesgo ta responsabel pasobra tur kolega, tur dia ta kore e riesgo pa drenta den kontakto ku un persona kontagiá riba kaya.
KMT a tuma e konseho aki i a diskutié ku ‘Participatieraad’ i ku sindikato. Seguidamente a apliká e medidanan aki. Pero sindikato no ta di akuerdo ku esaki i ke pa tur agente polisial ku di un òf otro manera tabatin kontakto ku un persona kontagiá, drenta karentena mesora pa 10 dia i keda den esaki sin bin traha. KMT ta komprondé e preokupashon, pero ta di opinion tambe ku mester suministrá un kuido di polis responsabel a base di konseho eksperto di Salubridat Públiko. P’esei nan ta para firme tras di e desishon ku a tuma.


text:
Manera nos a mira den un post anterior, e periodo di preaviso ta diferente pa dunadó di trabou i pa trahadó. E aviso pa terminá e kontrato laboral mester wòrdu hasí adelantá, pues por ehèmpel 1 luna òf mas promé ku e lastu dia di trabou. Antes por a duna preaviso na final di luna so, awendía esaki no mester, a menos ku partidonan mes a akordá esaki por eskrito. Un punto importante ta ku no por duna preaviso durante di malesa di e trahadó. Esaki ta asina pa protehá e trahadó pa e no pèrde trabou pa motibu di malesa. Si e trahadó ta malu, pero e dunadó di trabou tin otro, (bon) motibu pa terminá e relashon e por hasi esaki por medio di anulashon dor di hues.
Tampoko por duna preaviso pa motibu ku e trahadó ta na estado, e ta bai kasa òf e ta (bira) miembro di sindikato ku ta representá trahadornan.
Pa por duna preaviso, e dunadó di trabou mester haña pèrmit di direktor di departamentu di asuntunan laboral. Si no a pidi òf a pidi, pero no haña pèrmit, no por terminá e kontrato laboral por medio di preaviso sin mester paga daño i perhuisio (aunke por purba haña anulashon dor di hues tambe). E preaviso ta diferente den kaso di un kontrato indefiní ku den kaso di kontrato pa tempu definí. Pa straño ku ta zona, ta mas fásil pa terminá e kontrato pa tempu indefiní ku e ta pa terminá un kontrato ta tempu definí, por ehèmpel di un aña, den kual no a inkluí e posibilidat pa terminashon interino di e kontrato. Esaki ta asina paso den kaso di e kontrato pa tempu definí, ta wòrdu presumí ku e dunadó di trabou a kalkulá su riesgonan i a keda sin pone posibilidat pa terminá promé ku tempu, i pues den e kaso ey e mester laga e kontrato vense di su mes. Esaki por ta otro den kasonan urgente i kual e dunadó di trabou mester por motivá i proba. Mi ta rekomendá pues pa semper inkluí e opshon di terminashon interino den un kombenio. Bo no sa nunka kon bo ta pará den futuro. I naturalmente nota e último dia ku bo por duna preaviso, pa bo no lubidá!
Pa kualkier pregunta relashoná ku esaki òf otro tópiko laboral, tuma kontakto ku nos via email info@justacuracao.com òf jama nos na 675-0610. Promé intake ta grátis i sin kompromiso!


text:
ORANJESTAD, 14 april 2021. Un 'batch' di 30.420 dosis di e vacuna Pfizer a yega Aruba awe tardi riba vuelo di KLM.
Manera nos Minister di Turismo, Salud Publico y Deporte a informa algun dia pasa. Hulanda a compromete cu Aruba lo sigui ricibi e vacuna di Pfizer y mirando e peticion grandi di comunidad pa vacuna, Hulanda a manda un 'batch' dobel mas grandi, pa asina por continua cu e ehecucion di nos Plan Nacional di Vacunacion contra COVID-19.
Mas lihe Aruba vacuna su comunidad ente 75% cu 85% mas lihe Aruba por cuminsa sondia posibilidadnan pa flexibilisa medidanan existente. Mas lihe nos poblacion vacuna, mas lihe nos ta recupera. Nos ta ariba bon caminda pa crea e inmunidad colectivo desea.
Awo cu Aruba tin un cantidad grandi di vacuna, ta invita comunidad henter cu no a registra ainda pa haci esaki mas pronto posibel pa nos tur por ta vacuna y proteha.
Aruba ban sigui registra y ban sigui vacuna, asina nos logra e recuperacion tan anhela!


text:
Kralendijk – Sekretario di estado Raymond Knops (Asuntunan Interno i Relashonnan den Reino) ta hiba bishita di trabou na Kòrsou, Boneiru i Aruba, di 3 te ku 7 di yüli benidero.
E bishita di trabou ta kuminsá dia 3 di yüli na Kòrsou, unda Knops lo hiba kombersashon ku promé minister mr. Gilmar Pisas, e vice promé minister sra. Ruthmilda Larmonie-Cecilia i konseho di minister. Un enkuentro ku Mgr. Luis Secco tambe ta riba e programa.
Riba 5 di yüli sekretario di estado ta yega Boneiru, unda e lo hiba kombersashon ku gezaghèber mr. Edison Rijna i sekretario di isla sra. Wendy Pelk. Sekretario di estado lo bishitá Plenchi di Trabou i tambe e promé kumpradó di un kas via Hypotheekgarantie Bonaire. Ademas e ta bai Klein Bonaire huntu ku Stinapa, pa e mes mira progreso di e plantashon di 200 palma (sabalpalm). Un bishita na haf i pir tambe ta riba e programa.
E sekretario di estado ta biaha pa Aruba dia 7 di yüli, unda e lo hiba kombersashon ku promé minister demishonario sra. Evelyn Wever-Croes i tambe bishitá Aruba Aloe.


text:
Oranjestad-Líder di MEP ya pa basta tempo ta masha critico riba tur e problemanan cu nos grandionan ta enfrenta, y en bista di e welga di trahadornan di SABA a mustra su desaprobacion pa e maneho di gobierno.
“Trahadornan di SABA tin e tarea noble di cuida di nos grandinan. Ya pa basta tempo mi ta boga pa trata e empleadonan cu mas respet, pasobra nan trabou ta hopi duro. Varios biaha nan ta sufri problema di salud debi cu e trabou ta duro.
Ta un crimen cu gobierno no kier atende cu e asunto di nan pago manera debe ser. Nos grandinan merese un cuido digno, y pa nan haya esaki e trahadornan di SABA mester haya locual nan tin derecho riba dje. Ya caba e salarionan no ta cos di gaba, pasobra gobierno no kier pone mas placa disponible pa e empleadonana ki. Pero pa kita locual nan tin derecho riba dje, ta un crimen.
E hecho cu empleadonan mester welga pa pidi nan derecho ta un berguensa pa e gobierno aki. Principalmente pasobra gobierno tin cantidad di placa pa biahe, pa fiesta y te hasta pa core go-kart.
E siman aki MIke Eman a bolbe biaha cu un delegacion grandi pa Merca, cu ta costa nos pueblo mas di 50 mil florin. Despues e ta bolbe biaha bai Hulanda cu un delegacion hopi mas grandi ainda, y nos ta pendiente pa tende e costo di e biahe ey.
Nan fiestamento tampoco ta caba, pasobra te hasta un fiesta a organisa pasobra Mike Eman ta bai aparese na television hulandes.
E escandalo di asfalt cu a wordo usa pa por core go-kart ainda ta fresco den memoria di tur, otro deroche di placa atrobe.
Pa tur e locuranan aki si tin placa, pero pa duna empleadonan di SABA locual nan merese, no tin placa. Esaki ta algo condenable di e gobierno aki. Nos lo cana tur caminda posibel te yega na e punto cu e empleadonan haya locual nan merese”, lider di MEP Evelyn Wever-Croes a duna di conose.


text:
Kralendijk – E partidonan eksterno ku kende Entidat Públiko Boneiru
resientemente a hasi palabrashon tokante sosten na momentu di formulá
komunikado di prensa i traha riba redakshon di teksto a konsehá Kolegio
Ehekutivo pa tuma e koperashon den rekonsiderashon.
Kolegio Ehekutivo ta respetá nan punto di bista i a disidí pa revoká e
desishon en kestion. Kolegio Ehekutivo lo konsiderá di kua manera lo proveé
den e nesesidat di komunikashon, wardando riba un fortifikashon struktural di
departamentu di Komunikashon.


text:
ANÁLISIS DI PRONÓSTIKO TA INDIKÁ DESAROYO DI KONDISHONNAN DI LAMAN BRUTU KU POR MENASÁ PARTINAN DI KOSTA DI KÒRSOU***
E KONDISHONNAN AKI LO DURA FOR DI DJASABRA, 3 DI YÜLI 2021, 00:00 O.L. TE DJASABRA, 3 DI YÜLI 2021, 17:00 O.L.
IMPAKTO ANTISIPÁ:
Resake i/òf bientu fuerte lo kousa laman brutu na kosta;
Ola haltu lo kousa daño na boto chikí, si esakinan keda na tera kantu di awa;
Inundashon di kosta lo kousa daño na fasilidatnan na playa.
MEDIDA DI PREKOUSHON:
Ta konsehá usuario di boto chikí pa no nabegá den e kondishonnan aki;
Debí ku inundashon ta probabel den sierto área kantu di kosta, ta urgi doño di fasilidatnan na kosta pa protehá nan propiedat, kaminda ku esaki ta posibel.
Ta konsehá hende ku ta landa pa keda na kantu.
DEFINISHONNAN:
Un Boletin Spesial ta ser emití pa eventonan di wer ku ta kousa inkonbeniensia general òf preokupashon den pueblo (ku ta rekerí atenshon i akshon di outoridatnan di brantwer i polis) i ku no por ser deskribí na un manera adekuá den un pronóstiko di tempu regular.
Un Vigilansia pa Laman Brutu ta un anunsio pa ora ku laman brutu ta posibel (probabilidat di 30 pa 50%) denter di próksimo 3 pa 12 oranan.
E frase ku ta kuminsá ku E KONDISHONNAN AKI LO DURA FOR ta duna un aproksimashon di e periodo di durashon di e kondishonnan di peliger.


text:
Kralendijk – Aimed Ayubi: ”Boneiru a pèrdè un tremendo persona, tremendo artista, kantante i komersiante. Un notisia ku a shòk nos, momentu ku nos a tende ku Julius Andrew (nòmber artístiko), kende su nòmber ofisial ta Andre Eduardus Snijders a fayesé na Hulanda kaminda e tabata biba e último añanan. Un persona hopi kerí i di kas serka nos. Un persona hopi konosí spesialmente riba tereno artístiko komo kantante, i un hende amabel ku amor pa tur hende. Esei ta Julius Andrew.
Julius Andrew a nasé dia 6 di yanüari 1954 na Kòrsou, sinembargo el a biba gran parti di su bida na Boneiru. Muzik i kanto tabata su bida i pashon. Ranchera tabata loke mas e tabata gusta kanta ku hopi amor. E ta bon konosí riba Aruba, Boneiru i Kòrsou pa su presentashonnan. Tambe el a presentá na Hulanda, Merka, i tur kaminda nan a gusta su manera, loke e hendenan tabata komentá di dje. Un tremendo kantante, bon presentadó i bunita stèm.
Su asuntu nan médiko tabata bai den bon direkshon, loke el a bisa dia e tabata último na Boneiru. E deseo tabata pa pronto e regresá Antias pa kontinuá ku su bida. Algu mas ku un siman pasá, nos a tende e notisia ku e kosnan a bòltu i e situashon di salú, ta delikado, i fin di siman tras di lomba el a bai sosegá.
Djabièrnè awor, esta mañan 6 di novèmber, e kurpa sin bida di Julius Andrew ta yega Boneiru. Ta kalkulá ku entre 4’or pa 5’or di atardi, e avion di KLM ku ta transportá e kurpa di e defuntu ta pisa suela di Boneiru. E prosedura ta bai den e forma ku Julius Andrew mes a pone riba papel. Ta pidi esnan ku por, pa kore tras di e outo ku ta transportá morto, pa Consuelo Memorial. Djadumingu 8 di novèmber atardi; 6’or pa 8’or di anochi, tur hende ku ta deseá por tuma despedida di e defuntu na Consuelo Memorial. Djamars 10 di novèmber, e kurpa sin bida di Julius Andrew, ta bai Kòrsou ku e barku Don Andres 1. E entiero ta tuma lugá na hermana isla Kòrsou. Esnan ku por, ta posibel pa kompaña e outo ku ta transportá e defuntu pa hib’é barku for di Consuelo Memorial riba djamars.


text:
ORANJESTAD - 11 incentiva pa activa economia di Pais Aruba. Diaranson merdia Minister Maduro di Finansa pa promer biaha a wordo invita pa Comision Financiero di Parlamento bou presidencia di Parlamentario Setty Yarzagaray di Fraccion di MEP pa duna un splicacion riba e Alivio Fiscal 2 cu a keda anuncia pa activa economia di Pais Aruba.
Prome Minister A Participa Como Panelista Na E World Economic Forum Sustainable Development Impact Summit
ORANJESTAD / ARUBA - "Mi compromiso ta pa reactiva nos economia y reconstrui nos pais". Den e conferencia virtual di e asamblea general di Nacionan Uni:
SVb ta informa tur dunado di trabou cu desde 20 di juli por aplica pa subsidio di salario pa luna di juli, 2020
Oranjestad – SVb ta anuncia cu e periodo pa aplicacion pa subsidio di salario pa luna di juli ta cuminsa dialuna awor, dia 20 di juli, 2020.
A traspasa maneho di 16 areanan proteha pa Fundacion Parke Nacional Aruba
ORANJESTAD – Recientemente Minister di Desaroyo Teritorial, Infrastructura y Medio Ambiente, Marisol Lopez - Tromp conhuntamente cu Natasha Silva (General Manager Fundacion Parke Nacional Aruba) y Frank Benita (Hoofd Beheer Waterschappen di DOW), a firma e Decreto (Landsbesluit) pa traspasa e maneho di e 16 areanan di naturalesa proteha, pa Fundacion Parke Nacional Aruba (FPNA).
31 juli 2020 fecha limite nobo di entrega di REOI-1 & REO-2 public notices
ORANJESTAD - Despues cu Gobierno a anuncia cu lo cuminsa un proceso publico pa interesadonan expresa nan interes den e refineria y/of un industria alternativo, RdA a inicia e proceso di acuerdo cu normanan di transparencia, nominando un oficina di notario pa su ehecucion.
DIMAS ta habri fisicamente solamente pa esnan cu no por entrega peticion online
ORANJESTAD- DIMAS ta anuncia cu lo cuminsa atende cu clientenan riba diaranson 22 di juli solamente pa personanan cu tin un cita pa entrega peticionnan y cu no a entrega nan peticion di forma online caba.
E Siman Aki Ta Ultimo Siman Pa ‘public Tendering’ Refineria
ORANJESTAD - Premier Evelyn Wever-Croes ta optimista pa cu e interes pa e refineria. Aparentemente tin varios compania renombra den e area di petroleo a entrega un oferta pa opera e refineria.


text:
DEN HAAG – Boneiru, Saba i Sint Eustatius no ta probecha sufisientemente di e integrashon ku Hulanda.Tantu bou di e poblashon ku serka e otro hendenan envolví desapuntashon ta reina. Esaki ta opinion di e komishon di evaluashon bou di mando di Liesbeth Spies, ku awe tardi na Den Haag a presentá e resultadonan di e investigashon di evaluashon.
Konsultashon di e islanan, ku por duna nan propio kontribushon na legislashon nobo, segun Spies ‘no tabata eksitoso’. “Ministerionan formalmente a ofresé e islanan e oportunidat di konsultashon. Pero den práktika esaki no, òf kasi no, a tuma lugá.”
Regulashon sin tin nodi
Diputado Chris Johnson (Saba) tokante regulashon sin tin nodi: “segun legislashon hulandes ta ilegal pa warda awa. Esaki lo ke men ku tur kas na Saba ta operando ilegalmente.”Johnson ta referí na e wardamentu di awa ku na Saba ta normal. “Òf tuma e kòntròlnan di haf na Saba. Nos tin un haf chikí, e barkunan ku yega ta bai di un haf grandi pa un otro. No tin niun sentido pa kontrola barku den un haf chikí.”
E komishon di evaluashon ta menta e mehorashonnan den kuido i enseñansa komo logro. Segun e komishon esaki ta pasobra e palabrashonnan ta kla i tur dos partido ta interpretá nan meskos. E klaridat aki hopi bia ta loke falta, e komishon ta bisa.
Trato fragmentá
E komishon ta masha malkontentu tokante e kantidat di ministerio ku tin algu di bisa na e islanan. Spies: “E maneho i su finansamentu ta fragmentá i e konosementu di sirkunstanshanan spesífiko na islanan BES hopi bia ta limitá.”
E nivel di prosperidat na islanan BES a baha for di 10-10-’10. Hende ku ta traha tambe a bai atras. Segun e miembro di komishon Frans Weekers esaki no nesesariamente ta falta di e struktura nobo. “Partinan grandi di mundu último añanan a pasa den un pèrdida grandi di prosperidat.”
Den e rapòrt tin krítika tambe riba gobièrnonan lokal. Loke entre otro ta falta ta sufisiente kòntròl demokrátiko di konseho insular.
Evaluashon
Sinku aña pasá a stipulá ku lo evaluá e reformashonnan. A investigá legislashon, struktura di gobièrnu i e konsekuenshanan pa pueblo. Komishon-Spies no ta duna rekomendashon.
Outor Pieter Hofmann


text:
NewsOlympic News
Dia Olimpico 2020
E fecha 23 di juni ta un dia pa conmemora e Dia Olimpico
Awe riba e fecha 23 di juni, mundo henter lo conmemora e Dia Olimpico.
Tur aña riba e fecha 23 di juni, Movimento Olimpico rond mundo ta celebra Dia Olimpico. Tabata riba 23 di juni, di aña 1894, cu na e Universidad di Sorbonne, Paris, Francia, un grupo di persona, encabesa pa e filosofo, historiado y gran idealista, Baron Pierre de Coubertin a dicidi di re-activa e Weganan Olimpico.
Comitenan Olimpico Nacional y nan miembronan Olimpico rond mundo ta organisa celebracionnan special awe riba e fecha 23 di juni pa conmemora “Olympic Day”.
Durante e 126 aniversario aki tambe lo wak Comitenan Olimpico Nacional y Federacionnan Internacional di cinco continente hunto cu atletanan Olimpico, yama “Olympians” encurasha tanto hoben como adulto pa ta envolvi den actividadnan deportivo, cultural y educativo. Lo enfatisa riba e lugar cu deporte tin den sociedad y con deporte por yuda comunidad yega na tolerancia social pa asina alcansa bon boluntad.
E tres pilarnan di Dia Olimpico ta move, siña y descubri. Uzando e mensahenan aki organisacionnan awe ta promove e beneficionan di ehercicio fisico y inspira hende pa bira activo y yuda nan conoce deportenan nobo via e idealnan Olimpico, sin importa cu habilidadnan of background.
Pa varios aña Comite Olimpico Arubano hunto cu su partnernan manera IBISA y Aruba Bank N.V. a celebra e Olympic Day cu e popular careda du 1, 2 , 3 Km pa e scolnan basico. E evento semper a resulta super exitoso mirando e acohida inmenso di participacion di tur e scolnan basico rond Aruba. Cada participante tabata haya nan T-shirt di Olympic Day completamente gratis como recuerdo. Mester bisa cu na nos scolnan basico na Aruba alumnonan a celebra e Dia Olimpico cu actividadnan deportivo, esaki pa siña y conscientisa nos muchanan riba e movemento aki.
Sinembargo debi na e pandemia COVID-19 tur plan a cambia por completo mundialmente, esaki na Aruba tambe. No obstante di esaki asina mes tin planea pa haci un estafette virtual, hunto cu tur Comite Olimpico Nacional rond mundo.


text:
10 aña sosio den sonrisa / 10 jaar partners in smiles
10 aña sosio den sonrisa
Poko tempu pasá, CliniClowns a sorporesá kolaboradó i direktiva di BDO ku un momentu festivo pa selebrá ku BDO ta sosio korporativo di CliniClowns Kòrsou 10 aña kaba! E payasonan a saka e kolaboradónan for di nan ofisina pa un brindis chikitu na okashon di e hubileo speshal aki i pa entregá un regalo konmemorativo na direktiva. Tur kolaboradó tambe a risibí un rekuerdo individual. Finalmente e ‘Koro Improvisá di CliniClowns’ a emoshoná un i tur ku nan kansion di gradesimentu improvisá spesialmente pa BDO. “E kos úniko di e kolaborashon aki ta ku e ta kargá ampliamente pa henter e kompania; 10 aña pasá tabata un desishon kolektivo di tantu e kolaboradónan komo direktiva pa sostené CliniClowns i bo por sinti esei te dia djawe. Tur aña e kolaboradónan ta yuda ku e ‘fiesta di ròlstul’ na SGR, nan ta kontrolá nos kuenta anual i nan ta sostené nos organisashon riba tereno finansiero. Asina nos por keda trese momentunan di distraishon i dibertishon pa hendenan ku ta pasando den kosnan difisil. E kontinuidat di e sosten di BDO ta indispensabel pa nos; e ta duna nos fundashon un sentido di trakilidat pa por fókùs riba e trabou importante,” segun CliniClowns den nan palabranan di gradesimentu.
Fundashon CliniClowns Kòrsou ta trese distraishon i goso pa mucha ku malesa i mucha ku un limitashon físiko òf mental, i pa hende grandi ku demensia. Pa medio di improvisashon, wega i muzik, e payasonan ta duna atenshon na e personanan tras di e malesa òf limitashon i asina ta krea momentunan chikitu di alegria i felisidat, ku kua un hende por sinti su mes emoshonalmente mas fuerte atrobe, ounke ta pa un ratu so. E payasonan ta profeshonalnan entrená i tur bishita na e diferente institushonnan i kasnan ta kompletamente grátis. Esaki ta posibel solamente ku donashon for di komunidat. Por sostené CliniClowns por ehèmpel dor di kumpra un ‘fundraising artbag’ tas , òf dor di bira donatùr, òf ‘corporate’ sponsor.
10 jaar partners in smiles
Onlangs werd medewerkers en directie van BDO feestelijk verrast door de CliniClowns; dit om te vieren dat BDO al 10 jaar lang Corporate Partner is van CliniClowns Curacao! De clowns haalden de medewerkers vanachter hun bureau mee naar buiten waar er gezamenlijk geproost werd op het bijzondere jubileum en een aandenken werd overhandigd aan het management. Ook elke medewerker kreeg een individuele attentie. Tot slot bracht ”Het CliniClowns Improvisatiekoor” iedereen in vervoering met een speciaal voor BDO geïmproviseerd danklied. “Het bijzondere is dat het partnership breed gedragen wordt door het bedrijf; het was 10 jaar geleden een gezamenlijke beslissing van medewerkers en directie en dat zie je nog steeds terug. De medewerkers helpen jaarlijks bij de rolstoeldisco bij SGR, ze controleren onze jaarrekeningen én we worden financieel gesteund door het bedrijf, zodat we de mensen die het moeilijk hebben met behulp van de clowns een moment van afleiding en plezier kunnen bieden. De continuïteit van de steun van BDO is een groot goed; dat geeft intern voor de stichting ook de rust om te focussen op het werk. “aldus CliniClowns in hun dankwoord.
Stichting CliniClowns Curaçao zorgt voor afleiding en plezier bij zieke kinderen en kinderen met een lichamelijke of geestelijke beperking, en bij mensen met dementie. Door improvisatie, spel en muziek richten de clowns zich op de persoon achter de ziekte of de beperking en ontstaan er geluksmomentjes waardoor iemand zich weer emotioneel sterker voelt. De clowns zijn getrainde professionals en de bezoeken aan de instellingen zijn gratis. Dit is alleen mogelijk door giften uit de gemeenschap. Men kan CliniClowns steunen door bijv. een CliniClown Artbag (boodschappentas) te kopen, donateur te worden, of als bedrijf te sponsoren.


text:
Kampaña: E no ta stòp di mes. Buska kontakto!
Pa pone un paro na situashonnan problemátiko, ayudo ta nesesario. Esei por pa medio di diferente instansia di ayudo, pero tambe pa medio di e ret sosial òf di parti di e víktima mes.
Si ofresé sufisiente rekurso, hopi hende ta sufisiente kapas na organisá nan bida di otro forma i ku esei kibra e sírkulo di problema.
Un sosten por ta nèt e empuhe ku un hende tin mester.
Kampaña:
Aproksimadamente 80% negligensia, 20% violensia físiko
E idea tras di e kampaña
Ku un kampaña intensivo e ministerionan di J&V i VWS ta pidi atenshon pa situashonnan manera negligensia, relashonnan ku no ta salú i violensia físiko i mental. En realidat ta trata di violensia den tur sorto di relashon. Hopi bes nos ta pensa riba e relashon entre yu i mayor, pero tin muchu mas forma, manera violensia òf negligensia di grandinan, violensia via medionan sosial, esun di hende muhé kontra hende hòmber; pero tin tambe negligensia ku ta surgi pa motibu ku hendenan ta biba bou di sirkunstansianan difísil.
Den e kampaña akí nos lo pidi atenshon pa tur sorto di problema. Tin bes esei ta un situashon den kua bo no ta pensa direktamente riba violensia. Sa sosodé ku hendenan ku no por sali for di sierto situashon, finalmente ta bai den direkshon di violensia, por ehèmpel den forma di negligensia. Tambe por t’asina ku hendenan nunka a siña pa wak nan mes di otro forma òf wak e edukashon ku nan a haña, di manera ku ta surgi ripitishon.
Den diferente tema di luna nos ta bai mas profundo den e situashonnan akí. Ku e temanan akí nos kier stimulá pa reflekshoná. Nos ta kuminsá nos kampaña tokante negligensia i violensia ku un situashon rekonosibel i ta hasi e pregunta;
“Kiko lo bo por hasi otro?” Pero tambe “Ken lo bo por pida ayudo?”


text:
Adaptashon den servisio di Kranshi
Adaptashon den servisio di Kranshi
Geplaatst op 22 March 2020 dor di Ministerio Maneho di Gobernashon, Planifikashon i Servisio Públiko
Kranshi ta partisipá adaptashon den servisio na públiko, relashoná ku e desaroyonan di COVID-19. E siguiente adaptashonnan ta na vigor entrante djaluna 23 di mart 2020.
- Kantidat di persona den salanan.
- Ta permití un kantidat di 10 persona pa pasa na e sala grandi kada mei ora;
- Ta permití un kantidat di 7 persona pa pasa na e sala chikí kada mei ora;
- Ta permití un kantidat di 10 persona pa seremonia den e Sala di Kasamentu;
- Ta habrí parti mainta, di 7’or pa mitar di 1di atardi, pa e siguiente servisionan:
- Registrashon di nasementu;
- Registrashon di fayesimentu;
- Kambio di direkshon;
- ‘Uitschrijving’;
- ‘Inschrijving’;
- Pasport;
- Sédula;
- Reibeweis;
- Echtscheidingsverklaring.
- Tur sita ta kanselá. E personanan konserní lo risibí un yamada pa un sita nobo. Asuntunan Públiko mes ta yama na momento ku e pasport ta bai kaduká.
- Por pidi tur petishon di uittreksel, prueba di ta na bida i aktanan via di e-mail (Info.bsbv@gobiernu.cw) òf via telefòn (434-1600). Entrega ta tuma lugá konforme sita. Por hasi pago via di banko ( MCB: 31968502) i pasa tuma e dokumento riba dia i ora di sita.
- Mester hasi echtscheidingsverklaring, registrashon i petishon pa troka reibeweis estranhero ʹonlineʹ.
- Por pidi práktikamente tur verklaring, uittreksel, kambio di direkshon, uitschrijving via e-mail (Info.bsbv@gobiernu.cw) òf via telefòn (434-1600).
- Departamento di Reibeweis na Sta. Rosa ta será te próksimo aviso.
Aki ta sigui algun informashon adishonal di Asuntunan Públiko i e kuentanan bankario.


text:
- Recibonan di awa di WEB cu ya ta paga pa conexion di meter di awa;
- Un prueba di identificacion valido di e persona cu ta haci e peticion.
Dunamento di subsidio riba awa
Descripcion
Awa ta un gasto considerabel den agricultura y horticultura. E posibilidad ta existi pa haya un subsidio chikito pa esaki. E meta di e subsidio ta pa apoya agricultura profesional y cria di bestia. E persona cu ta haci e peticion mester por tin un meter di awa apart pa agricultura. E cantidad di e subsidio ta na e momento aki ta Awg. 0,85 pa m3 di awa y Departamento di Finansas ta atende esaki.
Unda pa pidi'e? / Mas informacion na
Cahera di Santa Rosa (DLVV)
Habri pa publico: dialuna pa diabierna di 7.00 – 12.00 y di 13.00 – 16.00
Orario di caha: dialuna pa diabierna di 7.30 – 12.00 y di 13.00 – 15.00
Fin di siman, dianan di fiesta y dianan di ATV ta cera pa publico
Kico mi tin di hiba cu mi?
Cuanto tempo ta dura pa hay'e?
Un par di dia te cu un siman


text:
Dean Rozier gaat niet meedoen aan de Statenverkiezingen op 19 oktober. Hij heeft besloten de politiek voorlopig te verlaten.
Rozier, voormalige fractieleider van de MFK, de partij van demissionair premier Gerrit Schotte, heeft na bijna twee jaar genoeg van de politiek. Hij is de regeringscoalitie, de oppositie, het parlement en de regering beu. Tijdens een persconferentie, geflankeerd door zijn familie, maakte hij zijn beslissing bekend.
Verantwoordelijkheid
Rozier laakt de partijpolitiek en de ruzies die de boventoon hebben gevoerd op het politieke toneel in de afgelopen 18 maanden. “Binnen de coalitie is er een gebrek aan cohesie en synchronisatie van de politieke idealen. Er is een constante behoefte aan machtsvertoon. Ik heb mijn verantwoordelijkheid genomen als fractieleider om mijn partij, de collega’s in de coalitie en het parlement en in de regering te wijzen op hun verantwoordelijkheid. Ze moeten regeren en wetten maken in plaats van te ruziën. Jammer genoeg kreeg ik geen steun.”
Tijdens de persconferentie gaf hij toe niet altijd achter de politieke beslissingen van de coalitie te hebben gestaan. Hij was ondermeer tegen de beslissing om gratis onderwijs in te voeren.
Hij betreurt het dat de MFK zijn plan om een zakenkabinet samen te stellen, niet steunde. Breken met zijn partij en het meenemen van zijn zetel was niet om een blok te vormen met andere partijen of om tot een andere coalitie te komen.
Gegijzelde
De parlementariër hoopt toch, dat net als hij twee jaar geleden, nieuwe mensen met ambities de politiek instappen om ‘bij te dragen aan de opbouw van een stevige en solide natie’. Rozier waarschuwt dat wie in de politiek instapt om zich te wreken of om zijn financiële positie te verbeteren ‘een gegijzelde’ wordt: “Het bemoeilijkt het nemen van beslissingen die nodig zijn voor het welzijn van het eiland en die in overeenstemming zijn met je geweten.”
Rozier sluit niet uit dat hij ooit weer de politiek in gaat. “Nu heb ik een bittere nasmaak van de politiek. Ik moet mezelf hervormen en hervinden. Als het zo ver is, hoop ik mensen te vinden met dezelfde visie als ik, die ik kan vertrouwen. Nu neem ik een pauze, daarna kom ik terug om mijn land te dienen.”
————————————————————–
“Mi ta bandoná polítika pa awor ku mi kara na laira” Mi a drenta polítika 2 aña pasa ku hopi ideal i animo pa traha na bienestar di nos Pais. Apesar di un trayektoria eksitoso den komersio, mi a disidí e tempu ei pa pone mi skoudernan bou di un movementu polítiko ku na primera bista, lo a nifiká un kambio polítiko pa mihó pa nos pueblo i nos pais. Sinembargo, desaroyonan polítiko i gubernamental ku ta bon konosí pa boso, a tresemi na tuma e desishonnan ku tambe ta bon konosí pa boso. Nos pais ta pasando den un periodo eksepshonal, kaminda problemanan ekonómiko, sosial, finansiero i di hustisia ta birando kada dia mas i mas serio. Problemanan di tal índole i gravedat ku nan ta eksigí di tantu e gobernante komo e parlamentario un dósis haltu di seriedat, prudensha i sensates pa resolvé esakinan pa nos pueblo. Pero kiko nos a mira último 18 lunanan? Politikeria i bringamentu ideológiko konstante entre esnan ku pueblo a skohe pa atendé su asuntunan. Tin un falta di sinkronisashon di e idealnan di e diferente partidonan ku ta forma koalishon. Tambe tabatin falta di koheshon y boluntat di no-toleransia pa kosnan robes i e nesesidat konstante di demostrá poder na momento ku ta toka akshon na bienestar di nos Pais. For di un prinsipio mi a asumí mi responsabilidat komo lider di frakshon pa konstantemente mustra mi koleganan di partido i di koalishon den gobernashon i den parlamento riba nan responsabilidat pa goberná en bes di bringa ku otro, legislá en bes di pleita konstantemente ku otro. Lamentablemente mi no a haña sosten serka mi koleganan, loke finalmente a obligámi tuma e pasonan ku mi a tuma. Despues di dianan largu di konsulta ku mi famia, mi konseheronan i sostenedónan polítiko, pero sigur ku mi propio konsenshi, mi a yega na e desishon pa no partisipá aktivamente den e kontienda elektoral di 19 di òktober próksimo. Esaki ni komo kandidato, ni tampoko komo aktivista di ningun organisashon polítiko. Un desishon ku den esensia ta nifiká lo mi no partisipá den ningun forma na e elekshon benidero. Mi ta konsiente di e konsekuensianan ku mi desishon tin pa e partido ku mi tabata pertenesé n’e. Sinembargo ma enfrentá partido ku mi análisis i desishon, i a pidinan pa sostené mi punto di bista i asina huntu mustra e Humildat di e partido. Lástimamente partido a skohe pa mantené e situashon aktual, i no pa bin ku un gabinete di transishon pa trese trankilidat den komunidat. E desishon ku mi a tuma na ningun momentu tabatin komo meta pa forma un otro koalishon. Prueba di esei ta e echo ku na ningun momentu mi a partisipá den reunionnan òf enkuentronan ku partidonan di oposishon pa forma bloke òf pa yega na mayoria den parlamentu pa forma otro koalishon. Manera ma indiká den mi karta, mi meta ta pa yega na un gabinete transitorio konsistiendo di ekspertonan independiente ku un sosten mas amplio posibel den Parlamento. Mi ta retirá pa awor for di polítika ku e deseo, pa meskos ku ami a hasi kasi dos aña pasa, kara nobo drenta polítika pa duna un aporte na konstrukshon di un nashon fuerte i sólido. Un mensahe na esnan ku ke drenta y aportá; “Realidat ta keda pa esnan ku drenta polítika pa venga òf drecha nan posishon finansiero lo bira rehen, komplikando nan posishon pa por tuma desishonnan basa riba nan konsenshi i na bienestar di nan Pais”. Ku Dios Todopoderoso bendishoná nos Pais semper ku Pas, Amor i Harmonia.
Dean M J Rozier


text:
Tag Archives: 5272730
SVb ta introduci Portal AO Online
SVb ta introduci portal AO Online nobo riba 1 december 2020. Riba e portal aki trahado den sector priva por notifica AO Online, y awo tambe por notifica AG y ricibi consulta medico si ta sigui malo riba e di tres dia. Pa usa e sistema nobo prome mester registra un cuenta riba e portal… Mas Informacion
Despues di Notifica AO: Yama 527-2730 Si Ta Sigui Malo
Entrante mañan tin un cambio importante pa e procedura di notifica AO pa sector priva. Na momento cu un trahado notifica AO y ta sigui malo riba e di tres dia, e mester yama Administracion Medico na 527-2730, y no mas na 280-5100. Entrante diabierna 28 augustus 2020 e number 280-5100 no lo wordo usa… Mas Informacion


text:
Historia
Cien aña pasa no tabatin un hospital, ni ambulans y ora un hende di menos recurso tabata sinti malo e tabata bishita un curioso of curandero y cu remed’i tera tabata combati malesa ora tabata sinti malo. Cada pasa tanto tempo Aruba tabata haya bishita di un dokter, mayoria di decendencia Hulandes, cu tabata bin di Corsow pa pasa cas pa cas riba su burico pa check salud di hende.
E prome dokter Rubiano tabata Horacio Eulogio Oduber na 1880 y tabata e unico dokter den su tempo. Pa haya cuido medico mas lihe, e habitantenan cu placa tabata bay Corsow cu boto of otro pais den vecindario. Cuido na Aruba pa falta di hospital tabata sosode bou circumstancia primitivo y den caso di emergencia cu mester opera tabata uza rom como narcose.
E prome dokter Rubiano tabata Horacio Eulogio Oduber na 1880 y tabata e unico dokter den su tempo. Pa haya cuido medico mas lihe, e habitantenan cu placa tabata bay Corsow cu boto of otro pais den vecindario. Cuido na Aruba pa falta di hospital tabata sosode bou circumstancia primitivo y den caso di emergencia cu mester opera tabata uza rom como narcose.
Te na fin di 1917 a firma e documento ‘Verordening Openbare Gezondheidsdienst in de kolonie Curacao”. E ordenansa aki tabata trabou di Dokter Waterman pa oficialisa salud publico na Aruba. Riba insistencia di Dr.Waterman a cuminsa herbe awa cu tabata destina pa bebe. El a pone hopi enfasis riba higiena, pero tambe riba prevencion y combatimento di malesanan contagioso. Su otro tareanan tabata inspeccion di salubridad, pero tambe scolnan.
Danki na dokter Hopkins di Merca cu a establece su mes na Aruba na 1915, cu a acerca Monseigneur Vuylsteke pa yuda pone e prome hospital riba pia na 1920, Hospital San Pedro di Verona, cu na prome instancia tabata landhuis Sividivi cu bario Sividivi ainda ta carga e number di antes. Hunto cu e hospital aki tambe e prome ambulans a keda cumpra y tabata costa 5000 florin e tempo ey. Soeurnan di Hulanda tabata dispuesto pa duna cuido na e enfermonan. Asina salud publico poco poco a haya mas nificacion. Enfasis riba combatimento di malesanan contagioso y higiena a pone cu algun ley a bin na vigor.
E prome vacuna cu a keda aplica cerca mucha tabata trata di koepokken, esta viruela. Tur mucha cu kier a bay scol tabata exigi di nan pa nan tin nan pokkenbrief, como comprobante cu nan a keda vacuna. Na fin di e añanan trinta a introduci lechi di scol pa combati malnutricion bou muchanan di scol.
Cu binida di Lago Oil Company tambe a bin LAGO hospital na 1929 pa cuido medico di su trahadonan y famia. Hopi ta esnan cu a nace den e hospital aki y a haya automaticamente nan vacunanan. Pero ora LAGO a cera su portanan na 1985 ya e hospital aki no tabata existi mas.
Na 1956 e edificio actual a cuminsa funciona como Gezondheidsdienst y tabata ubica entre otro oficina di dokter, un camber pa saca rontgen, ambulance dienst y hygienische dienst. Adres tabata Hospitaalstraat. E edificio cu su letrero ‘Gezondheidsdienst” a keda declara un monumento, ya cu e ta cumpli cu e exigencianan pa carga e seyo di monumento.


text:
TA PREPARÁ POR SALBA BIDA.
Tur aña Servisio Meteorológiko Kòrsou ta para ketu na komienso di un temporada di orkan pa nos region, pa informá i konsientisá públiko relashoná ku e impaktonan di orkan. E temporada di orkan ta kuminsá 1mé di yüni i lo terminá 30 di novèmber. Den e lunanan aki por spera formashon di siklon tropikal riba region di Osean Atlántiko, Laman Karibe i Golfo di México. Naturalmente, mirando ku ta fenómenonan di naturalesa, e sistemanan aki tambe por generá sea promé òf despues di e lunanan menshoná. E aña aki ya kaba den luna di mei a desaroyá un tormenta tropikal, Ana, serka di e isla di Bermuda.
Den e temporada aki, ku un laman ku lo ta relativamente kalor den Osean Atlántiko, Laman Karibe òf den Golfo di México, si un ola tropikal òf un otro disturbio den atmósfera sigui desaroyá, un depreshon tropikal por wòrdu generá i lo risibí un number. Segun e sistema aki sigui desaroyá, e bientunan lo bira mas fuerte (mas ku 34 nudo) i e lo wòrdu klasifiká komo un tormenta tropikal i lo risibí un nòmber. Ora e tormenta tropikal su forsa di bientu sigui oumentá (mas ku 64 nudo) e lo wòrdu kategorisá komo un orkan.
E tres efektonan di un siklon tropikal ta bientu duru durante di vários ora, áwaseru torensial i laman hopi brutu. (1) Bientu duru por ranka dak di kas, basha palu abou, ophetonan por wòrdu lansá i bentá riba kas i outonan. (2) Áwaseru torensial por kousa inundashon ku ta pone ku kasnan i kamindanan por inundá. (3) Laman brutu por kibra pirnan i botonan ku ta mará, pero tambe laman por subi tera i kousa inundashon na hotèlnan òf kasnan pegá ku kosta. Ta bon pa indiká ku no nesesariamente tur tres efekto lo afektá nos isla na mes momentu. Tormenta Tropikal Joan (1988) su efektonan prinsipal tabata bientu fuerte, Orkan Lenny (1999), Tormenta Tropikal Omar (2008) i Orkan Matthew (2016) a impaktá Kòrsou ku laman brutu, Orkan Ivan (2004) i Tormenta Tropikal Tomás (2010) ku áwaseru torensial na respektivamente Aruba i Kòrsou.
E aña aki Servisio Meteorológiko ke enfoká riba e tema di preparashon trempan ku lo fasilitá e akshon ku tur hende tuma den kaso di un menasa. Esakinan ta algun punto di preparashon:
Medida preventivo pa ku bientu:
Sea konsiente di e kondishon di bo kas; inspektá bo dak i, si ta nesesario, refors’é; kòrta brasa di palu i mata pegá ku dak, rònt di kas i limpia bo kurá, ya ku ophetonan lòs por kousa daño na bo kas òf esun di bo bisiñanan.
Áwaseru:
Sea konsiente di e lokalidat di bo kas i chèk si esaki ta den un área ku sa inundá dor di áwaseru fuerte òf laman haltu; limpia kurá pa e awa di áwaseru kore bai den un forma natural i sali for di bo kurá. Pone santu kla i prepará pa yena esaki na saku pa prevení awa drenta kas; si riba kaminda bo topa ku un área ku ta inundá, bira bèk i no pasa dor di esaki, ya ku bo por hoga. Buska un saku di plèstik pa warda tur bo dokumentonan importante aden,pa nan no daña dor di awa.
Laman:
Sea konsiente di e lokalidat di bo kas i si esaki ta den un área ku sa inundá dor di laman haltu i/òf brutu. No subi laman, si a deskonsehá esaki!
Ademas yuda bo bisiñanan, espesialmente esnan di edat avansá, ku nan preparashon.
Sòru pa bo tin un plan di akshon pa famia, pa den kaso di un menasa bo por tuma e medidanan di protekshon nesesario;
Durante di e evento, sigui skucha radio i televishon, pa asina por sigui e boletinnan emití dor di outoridatnan.
Servisio Meteorológiko, komo e outoridat pa dil ku menasa di sistemanan di naturalesa, ta monitoreá wer den nos region i ta saka atvertensia ora ku esaki bira nesesario, pa informá i konsehá outoridatnan i tim di kalamidat di e pasonan ku pais lo mester tuma.
Post Views:
15


text:
NewsRosario2019
Ceremonia despedida Rosario2019
9 atleta di Aruba lo participa na e Weganan di Playa Sur Americano
Ceremonia di despedida pa e atletanan di Aruba cu lo participa na e Weganan di Playa Sur Americano Rosario 2019
Diahuebs anochi den presencia di famia, dirigente, coachnan y invitadonan a tuma lugar e ceremonia di despedida pa e atlentan cu lo bai representa Aruba na e Juegos de Playa Sur Americano 2019 cu lo tuma lugar na e ciudad di Rosario, Argentina.
Hefe di Mision pa dicho weganan, Sr. Junior Dake a habri e anochi gradiciendo tur pa nan presencia. A duna un amplio splicacion riba kiko tur e atlentan por spera di e weganan aki. Tambe a elabora riba e codico di conducta cu semper tini pa nos atletanan ora representa Aruba den exterior. A splica detaya riba e biahe pa Argentina y a duna un bista riba e complehonan deportivo cu lo ser usa na e Weganan di Rosario 2019.
Representantenan di e directiva di COA tambe a hiba palabra e anochi aki. Den su funcion como vice-presidente di Comite Olimpico Arubano(COA), Sra. Wanda Broeksma a splica di e envolvimento di COA y tambe un tiki di su funcion den COA. Sra. Broeksema lo tey presente na e Weganan di Rosario pa sostene nos atletanan di Aruba. Secretaria General di COA y miembro ehecutivo di IOC, Sra. Nicole Hoevertsz tambe a hiba palabra na e anochi di despedida. Sra. Hoevertsz a elabora riba e historia y e existencia di e weganan di playa. Pa prome biaha cu un delegacion di atleta di Aruba lo ta participando na e weganan di playa. Un momento sigur historico pa nos atletanan y sigur nos dushi isla.
Na final a yama e atletanan hunto cu nan coach pa asina ricibi nan tas cu nan pakete di paƱa y tambe e famoso pin di COA cu sigur ta super popular. A divulga e abanderado pa e Weganan Sur Americano di Playa Rosario 2019. A toka honor na e atleta Olimpico di beach volleyball, Srta. Mali Rafini pa carga e bandera di Aruba durante di e Ceremonia di Apertura.
E Weganan Sur Americano di Playa di Rosario lo cuminsa for di dia 14 pa 23 di maart. Lo conta cu un total di 2000 atleta di 13 diferente pais cu lo competi den 13 diferente deporte. Aruba lo ta participando den e deportenan di Beach Volleyball, Beach Tennis y Open Water.
Den Beach Tennis nos tin e atletanan Sander Castro hunto cu Aksel Samardzic ken lo ta forma e duo masculino y pa e duo femenino Maud Iza Celaire lo bai hunga cu Dominique Hopman.
Den e parti di Beach Volleyball nos tin e atletanan Masculino Fransua Angela y Eddy Toro y den femenino nos tin Mali Rafini y Shekeva Jones.
Pa e Open Water Swimming nos lo tin e atleta Lucien Peterson.
Staf y personal di Comite Olimpico Arubano y Aruba completo ta desea nos atletanan tur clase di exito.


text:
E atleta di Brasil Adriele Silva, 31, ta mira pa dilanti pa krusa e liña final na 26.2 mia di e di TCS New York City Marathon 2018, dia 4 di novèmber. “The New York Road Runners”, kendenan a bin ta organisá e kareda for di 1970, ta kere ku ta e promé dama ku dos pia amputá ku lo kore e “New York City Full Marathon”.
“Mi ta spera di inspirá hendenan ora nan mira mi kore i lo desafiá nan pa bai tras di kosnan ku ta parse di ta imposibel,” Silva a bisa, kende lo ta koriendo su di promé maratòn kompletu. “Di kaminda mi a bini, hopi biaha hende ta mira bo ku menospresio pa motibu di bo desabilidat, pero ami no ta laga esaki molestia mi. Ora mi enfrentá un desafío, mi ta buska maneranan pa vens’é. Mi ta mira e posibilidatnan i esaki ta hasi mi sigui.”
Silva lo kore komo un embahador pa Konekshon ADRA, un programa boluntario manehá pa e organisashon global di karidat Agensia pa Desaroyo di Rekurso Atventista (ADRA), i tambe e lo ta sostené pa e kompania merikano di materialnan di deporte di aire liber, The North Face.
“Nos ta sumamente orguyoso di por sostené Adriele den e kareda akí, pasobra e ta personifiká e kompromiso di ADRA pa fortifiká individuonan rònt mundu pa nan tin un mihó bida i proveé oportunidatnan nobo pa komunidatnan ku no tin rekurso, asina nan por prosperá,” asina Adam Wamack, di Konekshon ADRA a bisa. “Pa medio di e Ekipo Konekshon ADRA nos kier enkurashá otro atleta i deportistanan pashoná pa usa deporte pa hasi bon i invitá otronan pa ta generoso asina ku hopi famia vulnerabel por tin mihó akseso ba skol i kasnan drechá, awa limpi, i otro nesesidatnan krítiko.”


text:
Kyra Hoevertsz y Abigail de Veer a keda na di 8 lugar overall den e Weganan Panamericano LIMA 2019.
E duet di landamento artistico a landa awe diaranzon nan rutina liber unda nan a saca un puntuahe di 75.0333. E duet di Aruba a haya pa nan ehecucion 22.2000, pa impresion artistica 30.1333 y pa dificultad 22.7000.
Mester bisa cu e puntuahe di rutina tecnico landa diamars y e landa di rutina liber landa awe diaranzon a wordo conta hunto cu a saca un total di 148.1481 pa Aruba bon pa un di 8 lugar overall di 12 pais participante. Diamars Aruba tabata posiciona na di 7 lugar pero diaranzon e pais di Chile a pasa Aruba unda nan a haya un punto mas halto den e rutina liber.
Pa Kyra y Abigail e Weganan Panamericano 2019 a yega su final. Pa casi un aña e duet di Aruba a prepara nan mes pa diferente competencia cu a culmina aki na Peru cu a Weganan Panamericano celebra na e ciudad di Lima, Peru.


text:
Entrega di DivitA durante un atardi placentero
ORANJESTAD, ARUBA (19 di mei 2021) – Recientemente eartesano Lia Maldonado cu a gana e competencia di “IT Challenge” a haci entrega di e prome 10 Divitanan. 10 persona cu a keda encanta cue obra di arte aki y no a duda den aporta na nos artesano local.
Aña pasa Cosecha tawata busca e “IT product” y e focus di e campaña aki tawata pa asina stimula nos artista y artesano pa por bincu un producto artesanal unico y autentico. E anochi aki LiaMaldonado cu su DivitA a gana e competencia. DivitA su nomber tawordo inspira door di e fruta di Watapana na Aruba, cu ta e Divi. E nomber ta un abreviacion di Divi tree Aruba. DivitA ta representa nos naturalesa, nos historia y nos cultura cu ta carga e orguyo Arubiano, e custumber y tradicionnan di e diferente paisnan for di unda nos hendenan a bin y e hospitalidad y bondad pa cual nan conoce nos. DivitA ta representa locual nos tabata, locual nos ta y locual nos lo bira, un recordatorio di e beyesa y fragilidad di nos recursonan y e importancia di proteha nan semper.
Lia a traha cu hopi pasenshi y amor y a wordo entrega na cas Tan Tinunda tambe esunan cu a cumpra un Divita a haya e oportunidad di ricibi un tour na Cas Tan Tin. Tur Divita a wordo entrega den nancaha y tur e ricibi un buki na unda tin mas informacion di DivitA den 3 diferente idioma. Hasta tin un DivitA ta bay Hulanda y uno Philadelphia pa asina esnan cu no ta aki na Aruba semper por cordariba nos dushi Aruba.
Aporta na nos arte local y sea orguyoso di nos mesun Arubianonan. Pamas informacion tuma contacto cu Cosecha Oranjestad na telefoon5878709. Tambe por bishita e Facebook page di Cosecha:www.facebook.com/Aruba-Cosecha.


text:
KOMUNIKADO DI KUERPO POLISIAL KÒRSOU Tópiko: un detenshon pa maltrato i menasa.
KOMUNIKADO DI KUERPO POLISIAL KÒRSOU
no.: 349 / 2016
Fecha: 11 òktober 2016
Tópiko: un detenshon pa maltrato i menasa.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
________________________________________
Djaluna 10 di òktober 2016, alrededor di 20.30 or, un hòmber sumamente agresivo a presentá na warda di polis Montaña. Na un dado momento e hòmber aki a kuminsá bringa, menasá i agredí e personalnan ku tabata na warda, na e momento ei. Polis mester a usa ‘pepperspray’ pa dominá e sospechoso. Personal di ambulans a duna e sospechoso C.A.A. nasé na Kòrsou di 23 di edat asistensia médiko, despues di esaki el a keda detené pa maltrato i menasa. A presentá e hòmber sospechoso C.A.A. dilanti di un fiskal ouksiliar, ku a ordená su enkarselamentu pendiente di mas investigashon.


text:
17 Seis dia despues, Hesus a bai ku Pedro, Santiago i Huan, ruman di Santiago, riba un seru haltu kaminda nan tabata nan so.2 I su aparensia a kambia nan dilanti; su kara tabata bria manera solo, i su paña a bira briante manera lus.3 I Moises i Elías a aparesé na nan, i nan tabata kòmbersá ku Hesus.4 Anto Pedro a bisa Hesus: “Señor, ta masha bon ku nos ta akinan. Si bo ke, mi ta lanta tres tènt akinan, ún pa bo, ún pa Moises i ún pa Elías.”5 Miéntras ku e tabata papia ainda, un nubia briante a tapa nan, i un stèm for di e nubia a bisa: “Esaki ta mi Yu stimá, esun ku tin mi aprobashon; skuch’é.”6 Ora e disipelnan a tende esaki, nan a tira nan kurpa abou i a haña masha miedu.7 Anto Hesus a yega serka, i el a mishi ku nan i bisa: “Lanta ariba; no tene miedu.”8 Ora nan a hisa kara, nan no a mira ningun otro persona; Hesus so.9 I segun ku nan tabata baha for di e seru, Hesus a ordená nan: “No konta ningun hende e vishon, sino te ora ku e Yu di hende ser lantá for di morto.”10 Ma e disipelnan a puntr’é: “Dikon anto e eskribanan ta bisa ku Elías mester bini promé?”11 El a kontestá nan: “En bèrdat Elías ta bini promé i lo restorá tur kos.12 Pero mi ta bisa boso ku Elías a bini kaba, i nan no a rekonos’é ma a hasi kuné manera nan a haña ta bon. Asina tambe e Yu di hende lo mester sufri na nan man.”13 E ora ei e disipelnan a bin komprondé ku e tabata papia ku nan di Huan Boutista.14 I ora nan a yega serka e multitut, un hòmber a aserk’é, hinka rudia su dilanti i bis’é:15 “Señor, tene miserikòrdia di mi yu, pasobra e ta sufri di epilepsia i ta malu; hopi biaha e ta kai den kandela i hopi biaha den awa.16 Mi a tres’é serka bo disipelnan, ma nan no por a kur’é.”17 Hesus a kontestá: “O generashon sin fe i pèrvèrso, pa kuantu tempu mas mi tin ku keda serka boso? Pa kuantu tempu mi tin ku soportá boso? Trese bo yu akinan pa mi.”18 Anto Hesus a skual e demoño, i el a sali for di e mucha; i for di e momento ei e mucha a kura.19 Anto e disipelnan a bini serka Hesus den privá i a puntr’é: “Pakiko nos no por a sak’é?”20 El a kontestá nan: “Pa motibu di boso poko fe. Pasobra di bèrdat mi ta bisa boso: Si boso fe ta djis e tamaño di un pipita di mòster, boso lo bisa e seru akí: ‘Kita for di aki, bai aya,’ i lo e kita, i nada lo no ta imposibel pa boso.”21* ——22 Ora nan tabata huntu na Galilea, Hesus a bisa nan: “E Yu di hende mester keda entregá* den man di su enemigunan,23 nan lo mat’é, anto riba e di tres dia lo e ser lantá for di morto.” I esei a hasi nan masha tristu.24 Despues ku nan a yega Kapernaum, e hòmbernan ku ta kobra belasting di tèmpel* a aserká Pedro i puntr’é: “Boso maestro no ta paga e belasting di tèmpel?”25 E di: “Sí.” Ma ora Pedro a drenta kas, promé ku e por a bisa algu, Hesus a puntr’é: “Kiko bo ta pensa, Simon? Di ken e reinan di tera ta risibí vários belasting? Di nan yunan òf di otro hende?”26 Ora el a kontestá: “Di otro hende,” Hesus a bis’é: “Bon mirá anto, e yunan ta liber di belasting.27 Ma pa nos no pone nan trompeká, bai laman, tira un anzue i kue e promé piská ku bini ariba; i ora bo habri su boka, lo bo haña un moneda di plata.* Kue e moneda ei, i duna nan pa mi i pa bo.”
Nota na pia di página
^ E versíkulo akí no ta aparesé den algun di e manuskritonan griego di mas antiguo. Ma e ta aparesé sí den algun otro manuskrito di Beibel i ta bisa lo siguiente: “Ma e sorto akí no ta sali, sino solamente pa medio di orashon i yunamentu.”


text:
Cambio di maneho di gobierno por traduci den mas fondo pa deporte
ORANJESTAD, Aruba - 5 di september: Meta di Fundacion Lotto pa Deporte (FLpD) ta pa genera fondo pa deporte na Aruba. Ta distribui e fondonan genera entre Stichting Sportsubsidie Aruba (SSA), cual fundacion ta parti e placa cu e federacionnan cu despues ta parti esey den e clubnan. Tambe ta partie pa Fundacion Facilidadnan Deportivo (FFD) cu tin como meta pa mantene tur compleho, tur stadion di Aruba. Pa aña Lotto ta aporta ocho miyon florin na deporte.
Roland Tuitt, director di Fundacion Lotto pa Deporte, a splica cu SSA ta haya cuater miyon florin pa aña. Pero awo, locual a bin nobo e ultimo aña, ta un cambio di maneho di gobierno. Acerca lotto ta paga banco local pa fiansa den pasado di 2.1 miyon florin pa aña. Awor a bin cambio, despues cu aña pasa gobierno a cuminsa forsa Lotto pa paga debe bieu di stadionnan pa un suma total di 1.5 miyon pa aña. Esey ta pone cu ta kita e suma ey dje 4 miyon, cu ta nifica cu SSA ta haya 2.5 miyon so awo. E cambio aki ta un exigencia di gobierno y no di Lotto. Awo e fundacion ta en espera dje gobierno nobo forma y pa por bay papia cu nan un biaha mas. Idea ta pa mira si gobierno por alarga e moratorio y asina e 1.5 miyon por bay bek pa deporte.
BANCAROTA
Roland Tuitt kier pa esunnan cu ta distribui e noticia falso cu Lotto ta bay bancarota, pa nan stop, pasobra esey ta un “fake news”. E ta puntra con un compania, esta CBN, cu ta genera minimal 6 miyon florin pa aña na ganashi, con e por bay bancarota. Tin algun trabou cu gobierno mester a duna FFD pero a duna esey na FLpD. Awo ta trahando pocopoco pa rectifica esey y asina tur stadion ta bay pa FFD. Tur gasto asocia cu e operacion dje stadionnan ta bay pa FFD y asina ey e unico cos cu Lotto pa Deporte ta haci, ta genera fondo.
Asina e operacion ta y e noticia falso cu Lotto ta bayendo bancarota, ta simplemente un “fake news”. Hende no mester scucha esey, pasobra dos grupo di hende ta papia malo di e fundacion. Un ta e politiconan y e di dos ta e ex-directornan. Tuitt no ta compronde con un politico por papia malo di un organisacion cu ta genera fondo pa gobierno. E ta algo no comprendibel, pero asina bida ta na Aruba.


text:
A base di rapport di CBS por mira cu e poblacion di Aruba a crece di aña 1991 pa 2010 cu 52 %. Na aña 1991 Aruba tawata ta tin un comunidad di 66.687 habitante y na 2010 101.484 habitante. Tres region cu di 1991 pa 2010 a bin ta crece mas den cantidad di habitante ta region di:
- Noord / Tanki Leendert cu 214 %.
- Paradera cu 94 %.
- Savaneta cu 58 %.
Den un comunicado di Censo na maart 2016, a bin dilanti cu na Aruba tin 119044 habitante registra. Cual cu ta señala cu di 2010 pa maart 2016, poblacion di Aruba a crece cu 17%.
Den un comunicado directora di SKOA ta trese dilanti cu mirando e situacion cu SKOA tin como 200 mucha pa drenta MAVO ciclo basico 1, y esey kiermen cu otro aña e 200 muchanan aki lo move pa ciclo basico 2, y esey ta bira un MAVO Scol. Esey ta nifica cu SKOA mester cuminsa cu e proceso pa pidi pa un MAVO Scol nobo.
A base di cifranan cu por a wordo acumula di e rapportnan di enseñansa, ta bin dilanti cu region di Noord / Tanki Leendert tin un averahe di 600 pa 700 alumno cu ta acudi na un MAVO. Esaki ta presenta un porcentahe entre 20 pa 22 % di Aruba su alumnonan cu ta bay un MAVO. Y entre 550 pa 590 alumno cu ta acudi na un HAVO / VWO. Esaki ta presenta un porcentahe entre 24 pa 26 % di Aruba su alumnonan cu ta bay un HAVO / VWO. Cual cu señala cu tin un demanda pa un MAVO / HAVO / VWO na region di Noord / Tanki Leendert.
Region di Paradera y Savaneta tin un averahe di 50 % di alumno cu ta bay un scol basico den otro region. Cual cu ta señala cu tur dos region tin demanda pa un scol basico.
Aserca SKOA ta señala cu tin precupacion di kleuterschoolnan na e region di Playa, Paradera y Noord. Cual cu ta indica cu mester di 3 kleuterschool mas. Un otro precupacion ta e falta di docente cu tambe ta un reto cada aña escolar. Unda ta busca docente di Hulanda, pero e docentenan aki ta bin pa un tempo corto.
Pa medio di un comunicado CBA ta señala cu e debe di gobierno na fin di September 2016 a crece te na Afl. 4.172,1 miyon, of 87,3 porciento di e GDP (entrada di gobierno) di Aruba. Actualmente CFT a trese dilanti cu pa falta di cumplimento den e prome kwartaal di e presupuesto di 2017, e situacion financiero ta preocupante. Cual cu ta hasi cu e espacio financiero pa traha riba mas scol ta un reto. Pa mehora e situcion di finansas publico mester traha riba financiero-economico.
Pa mehora e economia y mehora entrada, POR lo:
- Expande turismo cu e fast ferry entre Aruba, Boneiro y Corsou.
- Introduci e curason di Fourth Industrial Revolution, cual ta pasa riba tecnologia moderno.
Pa traha riba finansas publico POR ta enfoca riba:
- Refinanciamento di e debe nacional.
- Reduci e cantidad di minister y colaboradornan.
- Reorganisa nos aparato gubernamental.
- Elimina mal uzo y malgastamento di fondonan publico.
- Reforma y reforsa organonan di conseho y control.
E otro reto cu cada aña escolar tin e preocupacion di docente disponibel, POR lo introduci un pronostico laboral. Pa medio di colaboracion entre departamento di labor y enseñansa, por informa e hobennan ora di escohe un estudio den cua ramo ta bay tin mester di personal. A base di un pronostico laboral por cuminsa minimalisa e precupacion cu ta bay tin falta di docente. Asina por conscientisa e hobennan cu den enseñansa ta bay tin empleo y den cua materia.
Tanto scolnan nobo y mas docente ta bay tin nan peso riba finansas publico. Esaki ta duna di conose cu enseñansa su prioridad lo ta bay un effecto grandi den e presupuesto. Cual cu ta hasi cu prioridad di gobierno mester cambia y pone mas antencion y enverti den enseñansa.


text:
ORANJESTAD — Parlamento di Aruba a aproba presupuesto pa 2014 cu 13 voto pro y 8 contra. Fraccion di AVP a sostene e budget di gobierno mientras cu ambos MEP y PDR vota contra. Un total di 0 amienda y 15 mocion a wordo entrega, di cual 12 a wordo aproba y 7 unanimamente.
Despues di poco mas cu un siman, e votacion a tuma lugar ayera nochi. A aproba mocionnan pa entre otro urgi gobierno pa integra e asina yama ‘balanced budget rule’ den staatsregeling lo mas lihe posibel, raporta na parlamento regularmente riba finanzas publico y entrega presupuesto y cuenta anual na ora.
Tambe a vota unanimamente pa wak con por yuda studiantenan Arubiano na Hulanda awo cu eynan ta bay introduci e asina yama sociaal leenstelsel cu pa hopi studiante Arubiano lo sali hopi mas caro cu e sistema anterior. Un otro mocion cu a haya sosten unanime ta un cu ta urgi gobierno pa aserca e asociacion di barnan di San Nicolas pa asina yega na un manera pa traslada e prostitutanan cu ta traha eynan for di e area comercial dib San Nicolas na kizas un localidad nobo cu ta mas aisla.
Un mocion di parlamentario Chris Romero di MEP den cual ta puntra pa considera hisamento di e asina yama belastingvrije bedrag pa entrada anual di 20.252 florin pa 30.000 florin, asina dunando esnan cu menos entrada mas poder di compra tambe a gosa di sosten completo di Staten. Mescos ta conta pa unico mocion di Partido Democracia Real, den cual ta pidi gobierno pa traha y presenta un lista di posibel tratadonan comercial y fiscal cu lo bay haya prioridad pa wordo concorda den proximo 2 aña, pa asina wak con mas por purba diferencia economia di Aruba.
Un mayoria di 14 contra 7 a vota na fabor di haci un estudio na crea un via pa cana of core bicicleta na unda aworaki tin un tuberia cu ta core entre e refineria di San Nicolas y e planta di WEB na Balashi. Tambe kier studia transporte di fuel oil di waf di Barcadera pa WEB. Un mocion a cu a wordo desaproba por cierto tabata esun di MEP den cual ta urgi pa aloca placa pa toch por cuminsa cu n un klas nobo di aspirant na Scol di Polis.
‘Tweede toetsing’
Hopi controversial tabata e mocion di MEP cu a pidi pa laga Raad van Advies toets presupuesto un biaha mas despues di entrega e nota di cambio. PDR a sostene mocion aki, pero AVP a bay contra bisando cu no ta logico pa laga otro instancia haci parlamento su trabou. MEP tambe a entrega un mocion urgiendo gobierno pa haci tur cos pa evita cu Valero desmantela e refineria na San Nicolas. Mocion aki tambe a keda desaproba.
Autor: Ariën Rasmijn


text:
E acuerdo ta significa un adelanto grandi pa seguridad di frontera di Aruba
Recientemente Minister di Husticia mr. Andin Bikker a firma un ‘Letter of Intent’ cu e Customs and Border Protection (CBP) di Merca. E acuerdo di principio tin tres dimencion.
E prome dimencion ta cu e systemanan automatiza di control y maneho di nos frontera di Aruba den forma di e Radex, online ED-Card y pronto e ESTA di Aruba, lo por conecta riba e Automated Targating System (ATS) di Merca (https://www.dhs.gov/publication/automated-targeting-system-ats-update). ATS ta un systema automatisa cu ta compara informacion di viahero, carga y di transferencia di ambos, cu e basenan di data di instancianan cu ta mantene y enforsa leynan, y ta haci analysis di seguridad (‘risk-based scenarios and assessments’). Asina e lo yuda departamentonan cu ta controla y proteha nos frontera, manera Inmigracion Aruba, KPA, Douane, VDA, NCTVI y DIMAS, pa tin acesso na informacion mas amplio pa por eherce nan trabow. Por ehempel ora cu activa e ESTA di Aruba, Inmigracion Aruba y DIMAS lo por haci uso di e base di data di Merca pa por opera e ESTA di Aruba. Douane por ehempel lo ta bay tin mas informacion riba mobilisacion di carga y containernan cu ta destina pa yega Aruba.
Un di dos parti di e acuerdo di principio ta e uzo di ‘biometria’ a base di articulo 22a nobo di e Ley di Admicion y Expulsion (LTU), cu ta yuda pa e proceso di screening pa admicion di turista wordo amplia cu e control di su identidad a base di su biometría (potret digital y fingerprint), cual lo aumenta e instrumentonan pa e departamentonan menciona ora di screening pa dicidi si ta admiti un viahero, y na mes momento percura cu e turista por ta mas lihe na su hotel y riba beach, pa por disfruta di loke nos isla tin pa ofrece.
Finalmente e acuerdo di principio ta duna espacio pa Aruba haya mas asistencia den reconoce documentonan oficial, pues pa gara esunnan cu ta purba pasa cu paspoort falso.
Mester menciona cu e acuerdo aki den opinion di Minister Andin Bikker ta uno historico ya cu Merca ta e mercado principal di nos turismo. E mandatario tin bastante tempo caba trahando riba e tema. E Minister a propone y logra haci algun cambio den ley den e LTU (AB 2018 no. 70) y den e Toelatingsbesluit (AB 2020 no. 94), pa por tin un base huridico moderno y amplio cu ta cumpli cu exigencianan internacional, y por aplica e uzo di tecnologia moderno den control na nos frontera.
Pa Minister Bikker, e meta primordial ta pa por tin miho control y seguridad, banda di eficiencia y rapidez pa e turista por pasa door di e proceso di control mas pronto cu ta posibel, pa hopi lihe despues di aterisa na Aruba e por ta na su hotel of beach, disfrutando di loke nos isla tin di ofrece.
Manera menciona, Merca ta e mercado principal di nos turismo, pues e mandatario ta convenci cu hopi mas acuerdo di cooperacion lo sigui entre e departamentonan Mericano y di Aruba, den interes mutuo pa garantisa siguridad di bishitantenan di ambos pais.


text:
Kralendijk – Hortikultura lokal, krio di bestia i peska tin ku krese na Boneiru i tin ku bira mas profeshonal. Den esaki e sekshon di Agrikultura, Krio di Bestia i Peska (LVV) ta hunga un ròl importante komo sentro di konosementu. Resientemente diputado James Kroon huntu ku representantenan di e ministerio hulandes di Agrikultura, Naturalesa i Kalidat di Alimento (Landbouw, Natuur en Voedselkwaliteit – LNV) a hasi un bishita na e proyekto LVV. E ministerio di Agrikultura, Naturalesa i Kalidat di Alimento i Entidat Públiko Boneiru ta traha estrechamente huntu den stimulashon i desaroyo di e sektor agrario na Boneiru.
Durante nan bishita na LVV nan a haña splikashon tokante desaroyonan resien riba e manera ku ta profeshonalisá krio di bestia. Un paso dilanti pa krio di bestia ta ku LVV resien a kumpra tres chubatu di e rasa di karné ‘dorpel’. A invertí tambe den e manera ku ta kria kabritu. LVV ta yuda doñonan di kabritu pa mehorá e rasa di nan bestianan. Ta hasi posibel pa meskla e kabritu di Boneiru ku e rasa di ‘boergaot’. Banda di ‘boergoat’ e rasa di karné ‘dorpel’ mester sòru pa mas produkshon di karni lokal.


text:
JFK
John F. Kennedy Education Center Aruba
2020
Na aña 2020 Departamento di Enseñansa Aruba, Dienst Inspectie van het Onderwijs, Bureau Leerplicht y Dienst Publieke Scholen como tambe UNESCO Aruba a muda pa e compleho John F. Kennedy Education Center.
Na aña 2021 Directie Cultuur Aruba (DCA) tambe a muda pa e compleho JFK.
2018
Dia 23 di april 2018 a tuma luga un ceremonia pa anuncia inicio di e proyecto di renobacion y expansion di ex John F. Kennedy School cu lo bira John F. Kennedy Education Center.
Riba e mainta aki a tuma luga e acto di firmamento entre Minister di Enseñansa, dr. A. R. Lampe, Aruba Investment Bank (AIB) y Bohama Aruba N.V. pa di e forma aki e trabou por cuminsa oficialmente.
- 23.04.2018 – Renobacion JFK ta bira realidad
- 23.04.2018 – Conferencia di Prensa: Documentonan firma pa inicia renobacion y ampliacion JFK
2017
- 05.07.2017 – Traspaso oficial di ex scol JFK pa Aruba Investment Bank (AIB)
- 18.08.2017 – Bernadette Schouten-de Cuba, e prome mucha muher cu na aña 1967 a haya permiso pa cuminsa opleiding “Bouwkunde” na JFK-School
2013
Na luna di februari 2013 a tuma luga firmamento di un Memorandum of Understanding (MoU) entre SOGA y Gobierno di Aruba pa financiamento di e proyecto aki.
E proyecto ta cla pa bay destaho publico na luna di november 2013. E plan ta proyecta pa bay den ehecucion na cuminsamento di 2014 bou supervision di Dienst Openbare Werken (DOW) y den colaboracion cu Monumenten Bureau pa loke ta trata e parti monumental di e compleho. E trabou ta calcula di lo tin un duracion di 16 luna.
- 25.02.2013 – Conferencia di prensa relaciona cu edificio historico JFK
- 25.02.2013 – Renobacion y revitalisacion di JFK
- 26.02.2013 – Centralisacion di servico ta spaar presupuesto di enseñansa 160 mil florin pa luna
- 26.02.2013 – Restauracion JFK lo spaar hopi placa na huur
- 14.08.2013 – Pronto trabou di restauracion di ex scol tecnico JFK ta cuminsa
- 14.08.2013 – Renobacion JFK pa reuni departamentonan di enseñansa
2012
Na luna di juli 2012 Dienst Openbare Werken (DOW) a haci entrega di e documentonan oficial di e proyecto den forma di un A3 boek na nos Prome Minister y na Minister di Infrastructura.
E ministernan a entrega e projectdossier na Stichting Onroerend Goederen Aruba (SOGA) cu na su turno a traha riba e parti financiero pa por yega na e fondonan necesario.
2011
Desde aña 2011 ta trahando na un plan di construccion y renobacion di e edificio di ex John F. Kennedy School (JFK) na Oranjestad pa ubica e departamentonan publico di Enseñansa y Cultura. Den e compleho nobo tambe lo brinda un espacio na Parlamento Hubenil y eventualmente lo acomoda e oficina di UNESCO. E diferente partidonan cu tabata trahando riba e proyecto aki, e asina yama “JFK-team”, ta consisti di entre otro Dienst Openbare Werken (DOW), Meija Engineering (Constructeur), Pmec (Elektrische adviseurs), Setar, Elmar, WEB, Infra-Commissie, Departamento di Enseñansa Aruba (DEA) y Directie Cultuur. Na algun ocacion a sinta tambe cu Dienst Publieke Scholen (DPS), Inspectie van het Onderwijs, Bureau Traimerdia y Directie Informatievoorziening en Automatisering (DIA).
John F. Kennedy School
E actual John F. Kennedy Education Center antes tabata John F. Kennedy School. E edificio aki a wordo construi na aña 1952 y a keda inaugura pa Reina Juliana riba 22 di october 1955.
Fuente di informacion: Telearuba. Fuente di potret: Roy L. R. Maduro.
Noticia
- Renobacion di JFK a yega e punto mas halto (2/15/2019)
- Proyecto di renobacion JFK ta start oficialmente (4/24/2018)
- Traspaso oficial di ex JFK-school pa Aruba Investment Bank (AIB) (7/5/2017)
- Progreso proyecto JFK despues di candela (8/12/2013)
Info / Contact
Departamento di Enseñansa Aruba (DEA)Scroll To Top


text:
Rudy Carti a wordo acusa di mishimento y violacion di 8 dama. Fiscal a exigi pa mishimento y violacion di 8 dama, 5 aña di prison y prohibicion di 8 aña pa traha como masahista.
Rudy Carti (64) a wordo sentencia cu un aña di castigo di prison y un aña incondicional cu dos aña di prueba, tambe pa 4 aña e no por traha como psychioterapista.
Oranjestad: Diabierna mainta Rudy Carti mester a presenta den corte pa ricibi su sentencia despues cu su caso a wordo trata den corte, diabierna 17 di september 2021.
Caso dama di inicial W.
Hues a cuminsa cu e sentencia bisando cu e no ta haya Rudy culpabel den e caso di dama W. Hues tin hopi duda den e caso aki y no tin prueba suficiente pa sostene e acusacion.
Caso di dama di inicial H.
Den e caso di e dama H., Rudy Carti a wordo declara liber. Nan no por a saca afo kiko a sosode. Muy bien por ta cu e mishimento ta relaciona cu e tipo di masashi.
Caso di e damanan J. y G.
Caso di e dama J. tambe Rudy a wordo declara liber, esaki tambe tabata pa falta di prueba.
Den e caso di e dama G. no por exclui cu e masashi a sosode manera Carti a declara y cu no tabata tin inmoralidad.
Den e caso di e otro cuater damanan,F, R., J. y F.
Hues a haya cu ta proba cu Rudy Carti a hinca dede na e parti intimo di e dama F., R., J Y F. Hues a haya e declaracionnan di e damanan aki confiabel. Den e caso aki por usa “schakelbewijs” e mesun forma di masashi.
E masashi cu Carti a duna e damanan aki, no tabata tin mester di a mishi cu nan parti intimo. E mishimento y penetracion ta wordo considera violacion.
Hues a haya cu Carti a viola F. y R. y a mishi cu J. y F. Segun Hues, Rudy Carti a viola e confianza cu e personanan aki tabata den su persona como masahista.
Sentencia di Hues
Hues a dicta sentencia, teniendo na cuenta cu ta trata di un first offender, Rudy Carti a wordo sentencia cu 1 aña di castigo di prison y un aña incondicional cu dos aña di prueba, tambe 4 aña cu no por traha como psychioterapista.
E dama di inicial R a demanda algo mas cu 2 mil florin pa daño material y inmaterial di 5 mil florin. F. a pidi 5 mil florin. Hues a pone medida di pago.


text:
ORANJESTAD – E hoben deportista Rechenell Statie cu a accidenta gravemente cu Bicicleta 4 aña pasa, a presenta un discurso dialuna atardi na occasion di e huramentacion di e 8 ministernan di gabinete Wever Croes II. E tema tabata “E vision pa mi pais” unda cu e ta toca e aspecto di bida cu e kier wak pa su pais. Gobierno a opta pa laga e papia, mirando e fe cu e hoben aki tin pa biba, cu a pone sigui cu su lucha pa ta bek riba pia.
Awendia, e hoben ta bayendo scol bek, den rolstoel si, pero den proceso pa rehabilita. Segun e hoben, “nos tur tin cu duna di nos parti”. E ta sigui bisa cu un gobierno no por crea un Sociedad fuerte su so. Cada ciudadano mester duna di su parti pa logra esaki. E pandemia cu a dura mas di loke mundo a pensa, a siña nos cu ta hunto so nos ta logra. Progreso y stabilidad real ta depende di cada hende cu ta biba riba nos dushi baranca. Awo mas cu nunca, nos mester bin hunto pa mustra cu nos por logra yega na e Aruba cu nos kier mira bek.
“Mi vision pa mi pais, ta bo vision pa nos pais. Nos vision mester ta comun” e ta sigui. “ Nos a pasa hunto den un pandemia cu pa nos tur tawata devastador. Nos tur a bay atras. Pero, nos tur a siña cu ta hunto so nos mester cana bay padilanti. Hunto so nos por crea prosperidad pa nos mes, pa nos pais. Nos tur tin un parti importante pa hunga den e progreso di nos pais. Y nos gobierno tin e deber y responsabilidad di promove maneranan nobo pa traha, facilita reformanan y monitorea e progreso cu cada ciudadano a aporta na dje”, Statie ta sigui bisa. Lesa e discurso completo AKI.
ORANJESTAD – E investigacion riba e morto di e homber DJ Venezolano na Aruba ta tumando lugar. Asina minister di husticia Rocco Tjon a informa diasabra pa medio di un comunicado. E mandatario ta bisa mes momento si cu sinembargo, na e momentonan aki no por divulga ningun informacion pa asina no stroba e proceso hudicial.Na mesun momento, e mandatario ta pidi cooperacion di comunidad pa no stroba e proceso hudicial y tambe ta pidi cooperacion di cualkier persona cu por tin informacion valioso y cu por yuda resolve e caso pa porfabor tuma contacto cu e “Tip Line” di KPA na 11141 y lo percura pa esaki keda completamente anonimo.
ORANJESTAD - Segun resumen di awe 18 persona a recupera y un total di 11 caso nobo di COVID-19 a keda registra di cual 3 ta no- residente. E cifranan aki ta representa un 'Positivity rate' bou di nos residentenan di 5%. E cantidad di casonan activo di COVID-19 pa awe ta 149 y cantidad di fayecidonan relaciona cu COVID-19 ta 171. Datos ta ilustra casonan nobo di COVID cu un average semanal di 13 caso pa dia y un averahe di 'positivity rate' semanal di 8% pa dia.
ORANJESTAD - Un fundacion cu curason ta consisti di trahado cu tin pasion pa nan trabou. Trahado cu ta yena cu energia y ta inspira otro. Cu ta dedica na nan trabou y e clientenan. Awe e fundacion kier presenta 3 persona cu pasion pa nan trabou y cu amplio experiencia, cu kier comparti kico e trabou ta significa pa nan, pa e calidad di cuido di e cliente y con comunidad di Aruba por aporta.
BOGOTA – E aeroliña Colombiano di costo abou Viva Air, cu ta parti di Grupo Viva, a haci peticion pa cuminsa bula for di Colombia pa Aruba. E aeroliña ta uno relativamente hoben cu a wordo funda na 2008 y a inicia operacion na mei di 2012. Ora cu Noticiacla a acerca Jo Ann Arends, Air Service Development Manager na aeropuerto di Aruba, esaki a confirma cu enberdad e aeroliña a haci e peticion pa e ruta, pero no tin confirmacion ainda. “Nos tabatin comunicacion hopi di cerca cu e aeroliña desde 2018”, sra Arends a sigui bisa. Dentro di e proximo dos siman nan lo reuni cu otro atrobe. Mientras cu e no por a confirma for di cua ciudad e aeroliña tin intencion di cuminsa bula pa Aruba, e portal aki a compronde cu nan base ta na Medellin.
ORANJESTAD - Segun resumen di awe 17 persona a recupera y un total di 14 caso nobo di COVID-19 a keda registra di cual 2 ta no- residente. E cifranan aki ta representa un 'Positivity rate' bou di nos residentenan di 8%. E cantidad di casonan activo di COVID-19 pa awe ta 156 y cantidad di fayecidonan relaciona cu COVID-19 a aumenta na 171. Forsa na famia di e fayecido. Datos ta ilustra casonan nobo di COVID cu un average semanal di 12 caso pa dia y un averahe di 'positivity rate' semanal di 9% pa dia.
ORANJESTAD – Crisis Team y SMAC a aproba pa e prome fiesta bailable tuma lugar despues di un aña y mei debi na e pandemia y ta tuma lugar dia 13 di november proximo. Ta trata di un fiesta den ballroom pa 250 pareha cu mester ta sea vacuna of por a presenta un test negativo di covid19 na entrada. Manera ta conoci, pa mas di un aña y mei a prohibi tur fiesta bailabel debi na e pandemia y no tabatin oportunidad mas pa balia. Como tal awor a dicidi pa haci un fiesta di prueba, cu bista riba carnaval, completo cu banda live y manera e nomber ta bisa, por balia. E portal aki a compronde cu esaki ta den tono carnavalesco, mirando e cercania di e fecha di 11-11, cu ta e inicio di e temporada di Carnaval. Di otro banda, a compronde cu mirando cu no a tene actividad carnavalesco e aña aki pero si a haci apertura di carnaval aña pasa, e apertura ey ainda ta vigente.


text:
[:en]
Meta prinsipal pa publiká nos noti-ambiente ta pa kontribuí na un konsenshi nobo den e Era Nobo. Kada un tópiko ku nos relatá ta di suma importansia pa nos salú, nos medio-ambiente, nos flora i founa.
Awe nos ta bini bèk riba un tópiko ku nos a trata den un charla na Rancho de Herberg, esta problema ku muchanan ku “ADHD”, “ADD”, Outismo, Disleksia, Depreshon etc.
Nos a kombiná e tópiko akí ku e gritu internashonal di WCRD – 2016 (World Consumer Right Day ), pa baha uso di antibiótika for di práktika di e.o. agrikultura.
Saká for di Mercola.com
Dr. Campbell ta traha fulltime komo médiko na Inglatera kaminda e ta trata muchanan i adultonan ku outismo, problema ku enseñansa, malesanan neurólogiko, sikiátriko, imunológiko i digestivo. Aki e ta kompartí su miro tokante di “Tripa i e Sindrom di Sikologia (Gut and Psychology Syndrome – GAPS)”, loke por hasi un mucha suseptibel pa daño di bakuna, i e programa di nutrishon di GAPS; un tratamentu natural pa outismo, disleksia, dispraksia, depreshon, i sizofrenia.
Intoksikashon di serebro ta kondusí e.o na sintomanan di outismo
Tur kos ta kuminsá den tripa
Dr. Campbell ta konvensí ku muchanan outista a nase ku serebro perfektamente normal i órganonan sensorial perfekto.
“Loke ta pasa den e yunan aki ta, ku na nasementu nan no ta desaroyá un flora den tripa normal …” e ta bisa. Flora den tripa ta parti hopi importante di e fisiología humano.
Investigashonnan resien hasí na Skandinavia a demonstrá ku 90% di tur sèlnan i material genétiko den un kurpa humano ta nos mes flora di tripa. Nos ta djis un kaska….. un hábitat pa e masa di mikrobio den nos. Nos ta ignorá nan riba nos propio riesgo”.
“Loke ta resultá ta ku nan sistema digestivo – na lugá di ta un fuente di alimentashon pa e muchanan – ta bira un fuente grandi di toksina. E mikrobionan patógeno den nan trayekto digestivo ta daña e integridat di e muraya di tripa. Asina tur sorto di toksina i mikrobio ta drenta den e koriente di sanger, i yega den e serebro di e mucha. Esaki ta sosodé den e di dos aña di bida di e muchanan ku a haña lechi di mama. Esei pasobra lechi di mama ta krea un protekshon kontra di e flora apnormal akí. Den e yunan ku no a haña lechi di mama, mi ta mira síntomanan di desaroyo di outismo den su promé añanan di bida.
******************Pues lechi di mama ta krusial pa protehá e yunan.”**********************
Kon por ta ku e flora den tripa a kambia asina drástiko?
Si e epidemia di outismo i otro problemanan ku siñamentu ta originá den tripa, kiko a kambia den e delaster 25 añanan, ku a kambia e flora den tripa di e yunan hibandonan den un estado apnormal asina?
Dr. Campbell ta splika:
“Asina leu ku siensia sa, e yu den e barika di su mama ta steril durante di e nuebe lunanan di embaraso. E tripa di e yu ta steril. E yu ta optené e flora den tripa na ora di parto, ora e yu ta pasa den e kanal di parto di su mama. Pues loke ta biba den e mama su kanal di parto, su vagina, ta bira e yu su flora den tripa.
Pues kiko ta biba den e mama su vagina? E ta un área di e kurpa di hende muhé ku ta hopi riku poblá ku mikrobio.
E flora di e vagina ta bini di e tripanan/intestino. Pues si e mama tin un flora den tripa ku ta apnormal, lo e tin flora apnormal den su kanal di parto. E tatanan no ta sali liber pasobra nan tambe tin flora den tripa, anto e flora ei ta biba den nan lis, anto nan ta kompartí e flora den nan lis ku e mama riba un base regular.
….. Semper mi a kolektá historia di salú di e mama, e tata, i preferibelmente hasta di e wela i táwelanan di e mucha. Mi ta haña ku tin un epidemia kresiente i profundo di apnormalidat den e flora den tripa, ku a kuminsá for di Segunda Guera Mundial, ora a deskubrí anti-biotika.
Kada un tratamentu di antibiotika ku spektro amplio ta eliminá e tipo di mikrobionan benefisioso den tripa, loke ta laga e patógenonan eiden sin kòntròl.”
Ku uso di EM adekuadamente den agrikultura, krio di bestia, avikultura i medio- ambiente, uso di antibiotika por ta baha te na un minimo di sero.
Pa mas informashon bishitá nos wèpsait www.hummingbirdfeather.com i/òf e Facebookpagina di EMCuraçao. Nos ta alkansabel telefónikamente na 747-1893, 516-5782 òf 523-0161.
Un kordial saludo,
Sandovar i Rina [:]


text:
Solito – Dialuna mainta polis y ambulance, tambe Brandweer a ser manda altura di e crusada di R.C.A.
Home Uncategorized Tres herida y tres auto involvi den un accident na e crusada...
Tres herida y tres auto involvi den un accident na e crusada di R.C. A., caminda un auto ta basha parti di e cura di RCA abou
Akinan un accidente a sosode caminda cu un di e autonan a bay dal contra muraya di e club y bashe abou. Durante e incidente, tres auto mas a sufri daño.
Na prome instante e v-car cu ta esun cu a dal e muraya basha abou e portanan no kier a habri. Aki ta caminda cu brandweer a yega pa yuda.
Brandweer a corta un di e portanan, pa asina saca esnan den e v-car. Tres persona a resulta herida y nan a wordo controla na e sitio mes.
Un dama di edad si a wordo transporta pa hospitaal pa un chequeo medico mas riguroso.


text:
ENTREGA ROSA DI SAN JORGE 2021 NA E TIM DI “FRONTLINERS” I “VOEDSELBANK CURACAO” DEN KUADRO DI 91 ANIVERSARIO SCOUTING NA KORSOU
WILLEMSTAD – Riba promé di yüni 2021, Scouting Antiano e asosashon di Scout di Kòrsou, ta selebrá e hecho ku 91 aña pasá ofisialmente e promé grupo di Scout a keda fundá na Kòrsou. Pioneronan manera Carl Nicolaas (Shon Cai) Winkel i Marinus van de Maarel dia promé di...
World Moot 2020 Ireland
World Moot 2020 Ireland
Proyekto “Ban Inová Scouting”
Ban Inová Scouting
Reunion general ku gruponan
Reunion general ku gruponan
Scouting Antiano’s SDG Challenge
Aki nos ke kompartí e presentashon tokante SDG ku a duna na nos apertura di aña.
Mensaje di Temporada di Pasku di Scouting Antiano
Contact Us
Link pa Online Zoom meeting – Youth for the Sustainable Development Goals (SDGs)
Hi hóben Scout, Mañan atardi, 2 di Oktober 2020 nos ta wardabo pa nos 'virtual conversation' via zoom. Bo ta interesá di sa mas di e metanan mundial aki pa 2030, kiko ta e plan pa Kòrsou i kon bo por forma parti? Djòin nos...
Invitashon pa hóben: Youth for the Sustainable Development Goals (SDGs)
Hey hóben, Bo tabata sa ku sinku aña pasá, mundu a bai di akuerdo ku e “Agènda 2030 pa Desaroyo Sostenibel” ku ta konsentrá riba un kantidat di 17 Meta pa Desaroyo Sostenibel (SDGs). E agènda ta enserá un Plan di Akshon dirigí riba Hende, Planeta, Prosperidat i Pas...
Invitashon pa Promé Reunion Edukativo di Baden Powell Toastmasters Club
Pa medio di e invitashon aki miembronan di Baden Powell Toastmasters Club kier a invita miembronan di Scouting Antiano i otro organisashonnan afiliá na Juegd Centrale Curacao, na e promé reunion edukashonal di nos klup. Fecha : 25 di Ougùstùs, 2020Ora : 7or...
#KedaKas – Scouting Antiano
Ku e kampaña #KedaKas, Scouting Antiano kier uni su mes na e medidanan tuma pa nos Gobièrnu I ekspertonan den Salubridat pa enkurashá nos Scoutnan, Lidernan, Mayornan I pueblo di Kòrsou kompletu pa trata na KEDA KAS mas tantu posibel pa asina huntu komo un Pueblo, uni...
Jamboree On The Internet (JOTI) – Special Edition
Apresiable Scoutnan di Scouting Antiano, Athunto boso ta haña un invitashon di WOSM, den kual nan ta anunsiá un Edishon Speshal di un Jamboree on the Internet (JOTI) ku lo tuma lugá di 3 pa 5 di Aprel 2020, pa tur Scout, hóbennan I komunidatnan di rònt mundu por...
Gruponan di Scouting Antiano a partisipa na CuraDoet 2020
Willemstad – Dianan 13 i 14 di Mart 2020, a tuma lugá e akshon boluntario di mas grandi di Kòrsou i Reino. Den di shete edishon di Curadoet, manera di tur e edishonnan di Curadoet vários Grupo di Scout di Scouting Antiano ta partisipá huntu ku nan Scoutnan, Lidernan,...
Scouting Antiano Ganadó di Kuki Award 2019
Otrabanda – Djaweps, 23 di Yanüari 2020 – e kompania Kuki+Ko a otorgá e Kuki Award 2019 pa e mihó website di 2019 na e asosashon di Scout di Curaçao – Scouting Antiano.Pa e Kuki-award 2019 dos website a wòrdu nominá: Scouting Antiano i un blog di Hans Bicker.Scouting...
Apertura Aña di Scout 2020
BARBER – Djasabra, 4 di Yanüari 2020, e organisashon di Scout di Curaçao – Scouting Antiano, a selebrá – Apertura di aña di Scout den e bario di Barber, na iglesia San Hosé. E tema di e apertura di aña di Scout 2020, tabata “Ban Biba Nos Leinan”. Nos kapelan Pastor...
Selebrashon di Dia di Boluntario 2019
GROOT KWARTIER – Dia 5 di Desèmber 2019, e asosashon di Scout di Curaçao – Scouting Antiano a selebrá huntu ku su lidernan i invitadonan e DIA BOLUNTARIO 2019.Nashonnan Uni a dekretá di 5 di desèmber komo e dia di Boluntario Internashonal, rònt mundu organisashonnan...
Selebrashon 20 aña – Grupo Pader Amado Romer
WILLEMSTAD – Dia 5 di desèmber 2019, Grupo di Scout Pader Amado Römer, miembro di Scouting Antiano e asosashon di Scout di Curaçao a selebrá e hecho memorabel ku nan grupo di Scout a kumpli 20 aña di eksistensha.Den un resepshon na Adrianna’s Reception Room, dia 7 di...
Joint Meeting BADEN POWELL TOASTMASTERS CLUB & EMMASTAD TOASTMASTER CLUB
Willemstad - Djamars 3 di Desèmbèr BADEN POWELL TOASTMASTERS CLUB tabata di bishita na EMMASTAD TOASTMASTERS CLUB. Nos di BADEN POWELL TOASTMASTERS CLUB a ser invitá dor di EMMASTAD TOASTMASTERS CLUB pa un asina yamá “Joint Meeting” den kual 2 klup ta djòin pa huntu...
Koempoelan Aruba 2019 – “I AM ME”
ORANJESTAD – ARUBA – Den e wikènt di 15 pa 17 di Novèmber 2019,E asosashon di Scout – Scouting Aruba a organisá, Koempoelan 2019.E palabra koempoelan òf kumpulan manera nan ta bisa ta un palabra ku ta bin di e lenga Indones ku ta literalmente nifiká un reunion òf...
Selebrashon Fiesta di Kristu Rei 2019 i 40 ora Adorason di Santisimo
WILLEMSTAD – Djabièrnè, 22 di Novèmber di 7or pa 8or di anochi miembronan hóben i adulto di Scouting Antiano e asosashon di Scout di Kòrsou a partisipá aktivamente na parti di e selebrashon di e fiesta di Kristu Rei ku tabata e 40 ora di adorashon na Santísimo. Esaki...
Selebrashon 70 aña – Grupo di Zeeverkenners Mgr. Verriet
BRAKKEPUT – Djasabra, 19 di Novèmber, 2019 Grupo di Zeeverkenners – Mgr. Verriet, miembro di e asosashon di Scout di Curaçao, Scouting Antiano a selebrá e hecho ku 70 aña pasa riba un 19 di Novèmber, 1949, shete hóben ku a disidí di lanta un grupo di Zeeverkenners,...
Proyekto “TRESE BO TAS” – Clean Up Day
WILLEMSTAD – Djasabra mainta, 2 di Novèmber, gruponan di Scouting Antiano e asosashon di Scout di Kòrsou a partisipá ku vários Grupo konsistiendo di Bevers, Welpen, Scouts, i Explorers kompaña ku nan lidernan na di dos evento di e promé fase organisá pa e sekshon di...
Scouting Antiano i Scouting Aruba preparando pa 90 aña mas di Scouting riba nos islanan.
Scouting Antiano i Scouting Aruba preparando pa 90 aña mas di Scouting riba nos islanan. Na 1930 a establesé e promé organisashon formal na, e tempu ei, Antias Hulandes. Pues otro aña, na 2020, nos lo selebrá ku ya pa 90 aña tin Scouting na Kòrsou i Aruba.
Apesar di basta kambio den konstelashon estatal komo den e organisashon di Scouting mes, ketu bai tin un bon relashon entre Scouting Antiano i Scouting Aruba. Tur dos tin e firme intenshon pa por selebrá 90 aña di Scouting, ofresiendo nos hubentut un programa di Scouting aktualisá, atraktivo i yen di retu.
Selebrashon di 100 aña di Wood Badge
Riba e mainta di 8 di Sèptèmber 1919, e fundadó di Scouting Mundial, Lord Stephenson Smyth Baden-Powell di Gilwell a kuminsá ku un kampamentu pa lider riba e tereno di Gilwell djis pafó di Londres na Inglatera. Despues di a kompletá e 11 dianan di kurso, Baden-Powell...
JOTA-JOTI 2019 – Un Evento Eksitoso
Di 18 pa 20 di Òktober 2019, Scouting Antiano e asosashon di Scout di Curaçao a partisipá na JOTA-JOTI 2019 ku ta e evento mundial di WOSM (World Organization of the Scout Movement) ku tradishonalmente ta wòrdu tene den e di tres wikènt di Òktober. JOTA=JOTI ta para...
Dutch Caribbean Leadership Training 4
WILLEMSTAD – Di 4 pa 7 di Oktober, Youth Network di Scouting Antiano a organisa e di kuater DCLT ku ta para pa Dutch Caribbean Leadership Training. E training aki a tuma logá na e Mancamp di Refineria Isla kaminda vários Scout di Scouting Antiano a partisipá. Scouting...
Baden Powell Toastmasters Club – International Speech Contest na Papiamentu
GROOT KWARTIER – Djadumingu 6 di Òktober 2019, Baden Powell Toastmasters Club, a organisá un tremendo spich kòntèst internashonal na papiamentu ku tabatin komo titulo “WELCOME TO THE JUNGLE”.Na e spich kòntèst aki ku a tuma lugá atardi na e edifisio di JCC, a wòrdu...
JOTA-JOTI 2019 – Ban Komuniká Nos Kultura
Tradishonalmente den luna di òktober ta tuma lugá mundialmente un kampamentu di komunikashon yamá Jota Joti. Jota-Joti ta para pa Jamboree on the Air i Jamboree on the Internèt. E aña aki e kampamentu aki ta e fecha 18 pa 20 di òktober 2019. Pa nos na Kòrsou Jota Joti...
Kurso Básiko 2019
WILLEMSTAD – Den wikènt di 22-21 I 23 Sèptèmber 2019, dies nuebe (19) lider aspirante di Scouting Antiano, e asosashon di Scout di Kòrsou a partisipá na un Kurso Básiko na e sentro di kampamentu na Brakapoti. Bou di guia di lidernan di ekipo di Rekurso Humano,...
Proyekto “TRESE BO TAS”
WILLEMSTAD – Djasabra, 14 di Sèptèmber, gruponan di Scouting Antiano e asosashon di Scout di Kòrsou a partisipá ku hopi mucha/hóbennan di e sekshonnan di Bevers, Welpen, Scouts, i Explorers kompaña ku nan lidernan na un evento organisá pa e sekshon di UNESCO (United...
Konkurso di Lema i Logo
Konkurso di Lema (Slogan) di Scouting Antiano 90 aña Scouting na Kòrsou Direktiva i Staf di Scouting Antiano kier a invitá tur miembro pa partisipá na e Konkurso di Lema (Slogan) i Logo pa e selebrashon di 90 aña Scouting na Kòrsou, ku wòrdu selebrá na aña 2020....
Kontigente di Scouting Antiano na Jamboree 2019
Dia 22 di Yüli 2019, tabata e inougurashon di e di 24 World Scout Jamboree Mundial, kaminda mas di 45,000 Scout I Lider Scout di mas ku 150 pais a bini huntu na Summit Bechtel Reserve, West Virginia – Estados Unidos (USA), pa “Unlock a New World,” ku ta e tema di e Jamboree.
Instalashon di Kontingente di Scouting Antiano – WSJ 2019
Scouting Antiano ta e asosashon di Scout di Curacao ful miembro di WOSM ku un miembresia di 1,500 Scout riba e aña aki atrobe ta bai partispa na un Jamboree Mundial. E Jamboree Mundia di aña 2019 lo wordu tene na West Virginia – Estados Unidos (USA). Kada kwater aña e Movementu di Scout Mundial – WOSM ta organisa e kampamentu internashonal aki ku partisipashon di Scout di kada skina di e mundu aki.
Instalashon di Direktiva 2019-2020 – Baden Powell Toastmasters club
WILLEMSTAD - Djabièrnè 5 di Yüli 2019, Toastmaster Club Baden-Powell a instalá su direktiva nobo pa aña 2019 -2020. Den un seremonia dirigí pa MC - ACB/ALB Antonia Richardson, miembronan nobo di e direktiva a keda instalá pa ACS/ALB Violet Martina. E direktiva di...
Raportage di e prome semester di ISC
Durante di e di 27 Konferensha Regional di e region di Scouting Interamerikana, na November 2018, un komite nobo
a wordu skohe pa e asosashon miembronan di nos region. Durante di e reunion aki miembro di Scouting Antiano – Daniel Corsen Jr. a wordu skohe komo Presidente di e Komite.
Pa medio di e komunikado aki nos Komite Regional kier para ketu na nan logronan den e prome 6 luna i algun dia ku nan tin komo komite regional.
Klik riba e potret pa bo mira e reportage kompletu.
Programa di Scout Shop den Fakansi.
Programa di Scoutshop den fakansi.
Kurso di Introdukshon pa Lider
On Saturday,, June 22, 2019, Coordinated by the Human Resource Team of Scouting Antiano, 29 Future Leaders have passed their Introduction Course. As part as the cerfitification as Leaders the Scouts have to atend two Courses, an Introduction and a Basic Course. and to terminate a project succesfully
Aktividat pa Scouts – Learning by Doing di Distrikto 3
Djasabra 15 di Yüni 2019, na Sentro di Kampamentu di Scouting Antiano a tuma lugá un treinen pa e sekshon di Tropa pa Scoutnan di Distrikto 3, ku a wòrdu yama “Learning by Doing”. E meta di e dia di treinen tabata pa Scoutnan, na un forma hopi kreativo i aktivo reta kada un di Scout pa siña i pone den práktika tur lokual ta forma parti di e bida komo un Scout.
Prome Santa Komunion i Konfirmashon 2019
Djasabra, 8 di Yüni na Katedral di Pietermaai den oranan di mainta durante di sirbishi di Eukaristia solèm presidí pa Kapelan di Scouting Antiano Morrison Laporte vários mucha i hóben di Scouting Antiano a risibí nan Promé Santa Komunion i a wòrdu Konfirmá.
Festival di Kor 2019
Djadumingu riba 2 di Yüni 2019, den e Sporthal di International School na Emmastad ku un sala kompletamente di “Sold Out”, diestres Grupo di Scouting Antiano, e asosashon di Scout di Curaçao a kompetí kontra otro den Promé edishon di Festival di Kor “Singing Scouts”.
Caribbean Steering Committee Meeting
Caribbean Scout Commissioners Steering Committee meeting
Selebrashon di Dia di San Jorge 2019
Djasabra dia 20 di aprel 2019, e asoshon di Scout di Korsou – Scouting Antiano a selebra e dia di San Jorge den e bario di Boka di Sami
Aruba, March 22 – 24 2019
The Caribbean Scout Commissioners meeting took place from March 22 to 25 in Aruba.
Treinin di Dialogo di Pas
Den wikènt di 4 pa 6 Mei, lidernan di diferente sekshon di Scouting Antiano huntu ku lidernan di Scouting Aruba a partisipá na un wikènt di introdukshon di e tema di “Diálogo pa Pas”.
Jota Joti 2018
Jota Joti is a yearly World Event. It stands for Jamboree On The Air and Jamboree On The Internet.
Risibimentu 2018
Un bunita fiesta


text:
ORANJESTAD, Aruba: Chef de partie, Eric Dania, ta traha na Manchebo y e ta encarga pa maneha cu 2 cushina, unda cu e ta handle cu e cushina di mainta pa desayuno y merdia cu e parti di lunch di cual nan ta handle esaki di 12:00 PM te cu 5:00 PM. Eric Dania ta traha den cushina pa motibo di su mama, kende semper el a mira cushina pero tambe door cu e gusta mira chefnan den cushina.
Eric Dania ta haci su trabou cu hopi amor, pasobra ora cushina cu amor tur cos ta sali bunita. Esey ta loke mas e gusta den e parti di cushina. El a cuminsa traha den cushina desde su 14 aña y awor ya tin 35 aña trahando den cushina.
E ta trahando na Manchebo pa 10 aña, Eric ta contento cu su trabou pasobra e ta den un ambiente di famia y e ta sinti su mes hopi bon den e compania. E ta spera cu esunnan di futuro tambe gusta loke nan ta haci den bida.
“Ta spera cu hotelnan duna oportunidad na muchanan hoben cu sali di EPI, duna nan un chens den bida pa nan haya algo pa cuminsa”, Eric Dania a expresa. Eric nunca a bay scol di coki pero ta mira kico nan ta haci pa asina e bira haci mescos y mas miho. Pa e motibo aki e ta duna e studiantenan oportunidad pa traha y si nan ta tuma e trabou na serio, esaki lo ta e marca cu semper lo bay dilanti.
Den oranan di mainta nan ta druk, Eric Dania ta pendiente pe buffet y ta riba e trahadonan pa tur cos bay bon. Atende e bishitantenan y mira kico nan kier, cumpli cu nan deseo pasobra bishitantenan ta e futuro di e hotel. Merdia e trabou ta continua unda cu ta traha den e cushina grandi den Pega Pega. “Esey ta mi baby, unda cu mi ta traha duro”, Eric Dania a expresa contento. E ta traha te cu 4:30 di atardi den e restaurant pa despues su dia laboral a termina. Pero prome cu e bay cas, e ta percura pa haci un show chikito pe bishitantenan keda contento.
Na e momentonan aki Eric Dania ta trahando cu 2 studiante cu ta coriendo stage cun’e y e ta percura pa pone nan traha, unda cu e ta mustra nan e tecnica nan di traha den cushina. Haciendo tur esaki Eric Dania ta percura pe studiantenan haya sa con nan mester traha den cushina, con lihe mester ta y con pa handle cu diferente caracter. E studiantenan cu ta trahando cu Eric Dania ta di EPI y nan ta biniendo di otro richting den cushina, pero asina mes nan ta siña cu Eric Dania kende ta percura pa nan siña haci e trabou manera mester ta.
“Semper mi ta bisa cushina cu amor, tur cos ta bay bon. No worry kico ta pasa pafo di bo cas haci loke bo ta haci den bo cas, kiermen si bo ta cana cu hopi amor den cushina, bo ta haci cu tur cuminda ta sali bon”, el a indica.
Aruba Hotel & Tourism Association ta masha orguyoso di talentonan asina y pa e motibo aki AHATA ta comparti e storia y e carera di Eric Dania den nan seccion di “Ami ta Turismo”.